**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ขอผ่อนผันมติคณะรัฐมนตรี เพื่อขอต่ออายุหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติ ป่าเลนคลองพารา ท้องที่ตำบลป่าคลอก อำเภอถลาง จังหวัดภูเก็ต**สารัตถะ :** กษ. เสนอ ครม. พิจารณาอนุมัติผ่อนผันมติคณะรัฐมนตรีเมื่อวันที่ 23 ก.ค. 2534 และวันที่ 17 ต.ค. 2543 โดยอนุญาตให้กรมประมงใช้พื้นที่ส่วนที่มีการใช้ประโยชน์อยู่เดิม จำนวน 453 ไร่ และกันพื้นที่ที่มีสภาพเป็นป่าชายเลน จำนวน 73 ไร่ ออกมา เพื่อให้กรมทรัพยากรทางทะเลและชายฝั่งรับผิดชอบคุ้มครองดูแลตามภารกิจ เนื่องจากอายุหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติ ป่าเลนคลองพารา ท้องที่ตำบลป่าคลอก อำเภอถลาง จังหวัดภูเก็ต ซึ่งเป็นที่ตั้งของศูนย์วิจัยและพัฒนาประมงชายฝั่งภูเก็ต หมดอายุลงในวันที่ 18 ธ.ค. 2557โดยมีรายละเอียดสรุปได้ ดังนี้1. ครม. มีมติ วันที่ 23 ก.ค. 2534 เกี่ยวกับเรื่องรายงานการศึกษาสถานภาพปัจจุบันของป่าไม้ชายเลนและปะการังของประเทศว่า **ให้ระงับการใช้ประโยชน์ในพื้นที่ป่าชายเลนโดยเด็ดขาด** โดยให้ มท. รับไปดำเนินการสั่งการไปยังจังหวัดที่เกี่ยวข้องเพื่อหยุดยั้งการบุกรุกที่ดินในเขตปาไม้ชายเลน และระงับการพิจารณาขออนุญาตใช้ประโยชน์ในพื้นที่ป่าชายเลนของทางราชการ2. ครม. มีมติ วันที่ 17 ต.ค. 2543 ดังนี้2.1 เห็นชอบผลการพิจารณาทบทวนกรอบแนวทางการแก้ไขปัญหาการจัดการพื้นที่ป่าชายเลน ตามมติคณะกรรมการนโยบายป่าไม้แห่งชาติ ซึ่งได้มีมติร่วมกันกับส่วนราชการที่เกี่ยวข้องตามที่คณะรัฐมนตรีได้มีมติเมื่อวันที่ 22 ส.ค. 2543 มอบหมาย โดยในเขตอนุรักษ์ **ห้ามมิให้อนุญาตการใช้ประโยชน์พื้นที่ป่าชายเลนในทุกกรณี** โดยรวมถึงพื้นที่ก่อสร้างสาธารณูปโภค สาธารณูปการเพื่อก่อสร้างระบบบำบัดต่างๆ ด้วย2.2 มติคณะรัฐมนตรีใดขัดหรือแย้งกับมติคณะรัฐมนตรีในเรื่องนี้ให้ใช้มติคณะรัฐมนตรีนี้แทน และในการออกมติคณะรัฐมนตรีเกี่ยวกับป่าชายเลนฉบับใหม่ให้ใช้มติคณะรัฐมนตรีนี้เป็นหลัก3. กรมประมงได้รับอนุญาตให้เข้าทำประโยชน์ภายในเขตป่าสงวนแห่งชาติ ป่าเลนคลองพารา ท้องที่ตำบลป่าคลอก อำเภอถลาง จังหวัดภูเก็ต เพื่อสร้างเป็นศูนย์วิจัยและพัฒนาประมงชายฝั่งภูเก็ต เนื้อที่ 526 ไร่ เมื่อวันที่ 19 ธันวาคม 2527 และใบอนุญาตหมดอายุลงในวันที่ 18 ธันวาคม 25574. กรมป่าไม้แจ้งผู้เข้ารับอนุญาตเข้าทำประโยชน์ในเขตพื้นที่ป่าไม้ทุกรายเข้าจัดทำบันทึกรับทราบและยินยอมปฏิบัติตามเงื่อนไข ตามระเบียบกรมป่าไม้ว่าด้วยการอนุญาตให้เข้าทำประโยชน์พื้นที่ป่าสงวนแห่งชาติ พ.ศ. 2548 ณ สำนักงานทรัพยากรธรรมชาติและสิ่งแวดล้อม จังหวัดภูเก็ต หากกรมประมงจะขออนุญาตใช้พื้นที่แห่งนี้ต่อไปจะต้องยื่นคำขอต่ออายุใช้พื้นที่ล่วงหน้า ไม่น้อยกว่า 6 เดือน ก่อนหนังสืออนุญาตเดิมจะหมดอายุลง ซึ่งที่ผ่านมากรมประมง ได้เริ่มดำเนินการยื่นคำขอต่ออายุการใช้พื้นที่ตั้งแต่วันที่ 11 มิถุนายน 25555. ในขั้นตอนการขอเข้าทำประโยชน์ในเขตพื้นที่ป่าสงวนแห่งชาติ ตามมาตรา 13 ทวิ แห่งพระราชบัญญัติป่าสงวนแห่งชาติ พ.ศ. 2507 ถ้าเป็นกรณีพื้นที่ที่ขอใช้ประโยชน์เป็นพื้นที่ป่าชายเลน ผู้ขอจะต้องขอผ่อนผันมติคณะรัฐมนตรีเมื่อวันที่ 23 กรกฎาคม 2534 และวันที่ 17 ตุลาคม 2543 ก่อน เพื่อประกอบการพิจารณาอนุมัติการเข้าใช้พื้นที่ของกรมป่าไม้ เมื่อกรมประมงนำเรื่องขอผ่อนผันมติคณะรัฐมนตรี เมื่อวันที่ 23 ก.ค. 2534 และวันที่ 17 ต.ค. 2543 และคณะรัฐมนตรีมีมติผ่อนผันแล้ว กรมประมงจึงส่งมติคณะรัฐมนตรีให้กรมป่าไม้ประกอบการพิจารณาให้ความเห็นเสนอปลัดกระทรวงทรัพยากรธรรมชาติและสิ่งแวดล้อม เพื่อพิจารณาให้ความเห็นเสนอรัฐมนตรีว่าการกระทรวงทรัพยากรธรรมชาติและสิ่งแวดล้อมเพื่อพิจารณาอนุมัติ กรมป่าไม้จึงจะออกหนังสืออนุญาตการเข้าใช้พื้นที่ดังกล่าวให้ได้6. กป. จึงเสนอ ครม. เพื่อพิจารณาขอผ่อนผันมติ ครม. เมื่อวันที่ 23 ก.ค. 2534 และมติ ครม. เมื่อวันที่ 17 ต.ค. 2543 เพื่อใช้ในพื้นที่ดังกล่าว เป็นศูนย์วิจัยและพัฒนาประมงชายฝั่งภูเก็ตต่อไป**มติ ครม. :** 1. อนุมัติให้กระทรวงเกษตรและสหกรณ์ (กรมประมง) เข้าทำประโยชน์หรืออาศัยในเขตป่าสงวนแห่งชาติ ป่าเลนคลองพารา ท้องที่ตำบลป่าคลอก อำเภอถลาง จังหวัดภูเก็ต ในพื้นที่ส่วนที่มีการใช้ประโยชน์อยู่เดิม จำนวน 453 ไร่ และกันพื้นที่ที่มีสภาพเป็นป่าชายเลน จำนวน 73 ไร่ ออกมา เพื่อให้กรมทรัพยากรทางทะเลและชายฝั่งรับผิดชอบคุ้มครองดูแลตามภารกิจ โดยให้ยกเว้นการปฏิบัติตามมติ ครม. ที่เกี่ยวข้องกับการห้ามมิให้อนุญาตการใช้ประโยชน์พื้นที่ป่าชายเลนมาบังคับใช้เป็นการเฉพาะราย ทั้งนี้ กระทรวงเกษตรและสหกรณ์ (กรมประมง) จะต้องดำเนินการตามความเห็นของกระทรวงทรัพยากรธรรมชาติและสิ่งแวดล้อมและระเบียบกรมทรัพยากรทางทะเลและชายฝั่งว่าด้วยการปลูกและบำรุงป่าชายเลนทดแทน เพื่อการอนุรักษ์หรือรักษาสภาพแวดล้อมกรณีการดำเนินโครงการใดๆ ของหน่วยงานรัฐที่มีความจำเป็นต้องเข้าใช้ประโยชน์ในพื้นที่ป่าชายเลน พ.ศ. 2556 ซึ่งรวมถึงการจัดสรรงบประมาณให้กรมทรัพยากรทางทะเลและชายฝั่งเพื่อปลูกและบำรุงป่าชายเลนทดแทนไม่น้อยกว่า 20 เท่า ของพื้นที่ป่าชายเลนที่ใช้ประโยชน์ก่อนได้รับหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติและให้ดำเนินการตามกฎหมาย ระเบียบ และมติ ครม. ที่เกี่ยวข้องอย่างเคร่งครัดด้วย2. ให้กระทรวงเกษตรและสหกรณ์ และหน่วยงานที่เกี่ยวข้องรับความเห็นของกระทรวงทรัพยากรธรรมชาติและสิ่งแวดล้อม สำนักงานคณะกรรมการกฤษฎีกา และสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการในส่วนที่เกี่ยวข้องต่อไป | **หน่วยงานที่รับผิดชอบ** : กษ. (กป.)**ประโยชน์ที่ได้รับ :** เพื่อให้ศูนย์วิจัยและพัฒนาประมงชายฝั่งภูเก็ต ใช้ปฏิบัติภารกิจในการวิจัยทางวิชาการการคุ้มครองการเพาะพันธุ์พืชและสัตว์น้ำและการฟื้นฟูทรัพยากรสัตว์น้ำต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ขออนุมัติเพิ่มวงเงินงบประมาณค่าใช้จ่ายในการเป็นเจ้าภาพจัดประชุม World Irrigation Forum ครั้งที่ ๒ และการประชุม International Executive Council Meeting ครั้งที่ ๖๗**สารัตถะ :** กษ. เสนอ ครม. ดังนี้1. อนุมัติให้เพิ่มกรอบวงเงินงบประมาณค่าใช้จ่ายในการเป็นเจ้าภาพจัดประชุม World Irrigation Forum ครั้งที่ 2 และการประชุม International Executive Council Meeting ครั้งที่ 67 จากเดิมจำนวน 58,515,440 บาท เป็นวงเงิน 70,458,600 บาท (เพิ่มขึ้น 11,943,160 บาท)2. อนุมัติการก่อหนี้ผูกพันข้ามปีงบประมาณ รายการงานสัญญา จำนวน 2 รายการ ในปีงบประมาณ พ.ศ. 2559 – 2560 (สำหรับการเป็นเจ้าภาพจัดประชุม World Irrigation Forum ครั้งที่ 2 และการประชุม International Executive Council Meeting ครั้งที่ 67) ตามนัยมาตรา 23 วรรคสี่ของพระราชบัญญัติวิธีการงบประมาณ พ.ศ. 2502 และที่แก้ไขเพิ่มเติม ดังนี้1) เช่าสถานที่เพื่อจัดประชุม งบประมาณรวม 5,000,000 บาท **ปีงบประมาณ 2559** 750,000 บาท **ปีงบประมาณ 2560** 4,250,000 บาท2) จ้างดำเนินการจัดประชุมงบประมาณรวม 39,921,400 บาท **ปีงบประมาณ 2559** 12,818,900 บาท **ปีงบประมาณ 2560** 27,102,500 บาท3. รับทราบการพิจารณางบประมาณเพื่อเป็นค่าใช้จ่ายในการจัดประชุมส่วนที่เพิ่มขึ้น จำนวน 11,943,100 บาท โดย กษ. (กรมชลประทาน) จะได้พิจารณาปรับแผนการปฏิบัติงานและแผนการใช้จ่ายงบประมาณรายจ่ายประจำปีงบประมาณ พ.ศ. 2560 มาเพื่อดำเนินการเป็นลำดับแรก หากไม่เพียงพอ กรมชลประทานจะเสนอขอใช้งบกลาง รายการเงินสำรองจ่ายเพื่อกรณีฉุกเฉินหรือจำเป็น ตามแนวทางปฏิบัติที่เกี่ยวข้องต่อไปโดยมีรายละเอียดสรุปได้ ดังนี้๑. ชป. ได้พิจารณาปรับปรุงกิจกรรมและกรอบงบประมาณที่ต้องใช้ในการจัดประชุมให้สอดคล้องกับจำนวนผู้เข้าร่วมประชุมและแผนงานที่เพิ่มขึ้น โดยพิจารณาให้การดำเนินงานเป็นไปตามข้อกำหนดของคณะกรรมาธิการระหว่างประเทศว่าด้วยการชลประทานและการระบายน้ำ (ICID) รวมทั้งกิจกรรมที่เกี่ยวข้องกับประเด็นตามข้อสั่งการของ ครม.เมื่อวันที่ ๗ เม.ย. ๕๘ ปรากฏว่าค่าใช้จ่ายที่ต้องใช้ในการดำเนินงานสูงขึ้นเกินกว่าที่ ครม. ได้เคยอนุมัติไว้ จึงได้จัดทำรายละเอียดแสดงกิจกรรมที่เปลี่ยนแปลงไป และเปรียบเทียบวงเงินงบประมาณที่เปลี่ยนแปลงไปจากวงเงินเดิมรวม ๑๖ กิจกรรม ๒. เนื่องจากมีรายการงานที่จำเป็นต้องเริ่มดำเนินการในปีงบฯ ๕๙ ต่อเนื่องไปจนถึงวันประชุมในปีงบฯ ๖๐ ในลักษณะสัญญาเช่า/จ้าง ซึ่งจำเป็นต้องได้รับอนุมัติจาก ครม. ให้สามารถก่อหนี้ผูกพันงบประมาณในระหว่างปีงบฯ 59 – 60 ได้ ตามนัยมาตรา ๒๓ วรรคสี่ ของ พ.ร.บ. วิธีการงบประมาณ พ.ศ. ๒๕๐๒ และที่แก้ไขเพิ่มเติม ก่อนดำเนินการจัดหา จำนวน ๒ รายการ ได้แก่๒.๑ รายการเช่าสถานที่เพื่อจัดประชุม วงเงิน ๕ ล้านบาท ใช้งบปี ๕๙ จำนวน 0.75 ล้านบาท และผูกพันในปีงบฯ ๖๐ อีก ๔.๒๕ ล้านบาท๒.๒ รายการจ้างดำเนินการจัดประชุม วงเงิน ๓๙.๙๒๑๔ ล้านบาท ใช้งบปี ๕๙ จำนวน ๑๒.๘๑๘๙ ล้านบาท และผูกพันในปีงบฯ ๖๐ อีก ๒๗.๑๐๒๕ ล้านบาท๓. ส่วนงบประมาณที่จะใช้ในการดำเนินการจัดประชุมครั้งนี้ ชป. ได้รับการจัดสรรงบปกติปี 59 ในหมวดงบรายจ่ายอื่น จำนวน 18.257 ล้านบาท และได้เสนอขอตั้งงบปกติปี 60 รองรับไว้เพียง 40.2585 ล้านบาท ดังนั้น หาก ครม. ได้พิจารณาอนุมัติให้สามารถเพิ่มวงเงินได้แล้ว ชป. จะได้พิจารณาปรับแผนฯ ปี ๖๐ มาเพื่อเป็นค่าใช้จ่ายในส่วนที่เพิ่มขึ้น จำนวน ๑๑.๙๔๓๑ ล้านบาท เป็นลำดับแรก หากไม่เพียงพอ ชป. จะเสนอขอใช้งบกลาง (ฉุกเฉิน) ตามแนวทางปฏิบัติที่เกี่ยวข้องต่อไป**มติ ครม. :** อนุมัติตามความเห็นของ สงป. | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อมิให้สูญเสียงบประมาณโดยไม่จำเป็นและเพื่อใช้ประโยชน์แหล่งน้ำร่วมกันในภูมิภาคอาเซียน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ขอความเห็นชอบการยกเลิกรายการงานภายใต้โครงการเงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วน จำนวน ๒ รายการ**สารัตถะ :** กษ. เสนอ ครม. พิจารณาให้ความเห็นชอบการยกเลิกงานก่อสร้างภายใต้โครงการเงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วนในส่วนของ ชป.จำนวน 2 รายการ ได้แก่ แก้มลิงบ้านคลองมิตรสัมพันธ์ พร้อมอาคารประกอบ ตำบลหนองหว้า อำเภอเขาฉกรรจ์จังหวัดสระแก้ว และประตูระบายน้ำนบหัก ตำบลอินคีรี อำเภอพรหมคีรี จังหวัดนครศรีธรรมราช ซึ่งได้รับการจัดสรรเงินกู้จากสำนักงบประมาณ (สงป.) เป็นเงินรวมทั้งสิ้น 23.6039 ล้านบาท ทั้งนี้ หลังจากได้รับความเห็นชอบจากคณะรัฐมนตรีให้สามารถยกเลิกโครงการแล้ว ชป. จะดำเนินการส่งคืนเงินกู้ส่วนที่เหลือจากการดำเนินงานไปยัง สงป. ตามขั้นตอนต่อไปโดยมีรายละเอียดสรุปได้ ดังนี้๑. ครม. มีมติเมื่อวันที่ ๑๗ มี.ค. ๕๘ อนุมัติการดำเนินโครงการเงินกู้เพื่อการพัฒนาระบบบริหารจัดการทรัพยากรน้ำและระบบขนส่งทางถนน ระยะเร่งด่วน : มาตรการกระตุ้นเศรษฐกิจระยะที่ 2 ภายในกรอบวงเงินทั้งสิ้น๗๘,๒๙๔.๘๕ ล้านบาท และได้อนุมัติกรอบวงเงินให้แก่ ชป. เพื่อใช้ดำเนินการตามแผนงาน/โครงการบริหารจัดการทรัพยากรน้ำ ระยะเร่งด่วน ประจำปีงบประมาณ ๒๕๕๘ (เพิ่มเติม) เป็นเงิน ๒๓,๘๕๖.๓๘ ล้านบาท๒. ชป. มีความจำเป็นต้องขอยกเลิกแผนงานภายใต้โครงการข้างต้น จำนวน ๒ รายการ ๒.๑ แก้มลิงบ้านคลองมิตรสัมพันธ์ พร้อมอาคารประกอบ ตำบลหนองหว้า อำเภอเขาฉกรรจ์ จังหวัดสระแก้วได้รับจัดสรรเงินกู้ 1.0245 ล้านบาท แต่หลังจากผู้รับจ้างได้ดำเนินการขุดลอกไปแล้ว ๒๕๐ ลบ.ม. (ปริมาณงานตามสัญญา ๒๖,๑๐๐ ลบ.ม.) พบว่าพื้นที่ที่จะต้องขุดลอกส่วนใหญ่มีสภาพเป็นชั้นหินแข็ง ทำให้ไม่สามารถขุดดินออกทั้งหมดโดยใช้เครื่องจักรปกติตามอัตราราคางานที่กำหนดไว้ในสัญญาได้ ซึ่ง ชป. ได้พิจารณาแนวทางแก้ไขปัญหาที่เกิดขึ้นร่วมกับผู้รับจ้างแล้ว โดยจะให้เพิ่มเติมงานดินขุดยากพร้อมขนย้าย เพื่อดำเนินงานส่วนที่เหลืออีก ๒๕,๘๕๐ ลบ.ม. ซึ่งมีอัตราราคางานต่อหน่วยสูงกว่างานตามสัญญา โดยคาดว่าต้องใช้งบประมาณเพื่อดำเนินงานส่วนที่เหลือเป็นเงินรวม ๒.๓๖ ล้านบาท แต่ผู้รับจ้างแจ้งว่า การดำเนินงานในลักษณะที่เปลี่ยนไปเป็นงานที่ค่อนข้างยาก ประกอบกับผู้รับจ้างไม่มีเครื่องจักรเครื่องมือและความชำนาญในการปฏิบัติงานในพื้นที่ที่มีสภาพเป็นชั้นหินแข็ง จึงขอยุติการดำเนินงานก่อสร้าง และส่งมอบงานเท่าที่ปฏิบัติได้จริง โดยไม่เรียกร้องค่าเสียหายใดๆ ทั้งสิ้น ซึ่ง ชป. จึงได้มีหนังสือตกลงบอกเลิกสัญญากับผู้รับจ้างแล้ว๒.๒ ประตูระบายน้ำนบหัก ตำบลอินคีรี อำเภอพรหมคีรี จังหวัดนครศรีธรรมราช ได้รับจัดสรรเงินกู้ 22.5794 ล้านบาท แต่เมื่อ ชป. เข้าไปตรวจสอบพื้นที่ก่อสร้างเพื่อเตรียมส่งมอบให้แก่ผู้รับจ้าง ปรากฏว่ามีหน่วยงานอื่นได้เข้ามาก่อสร้างฝายทับซ้อนกับจุดที่จะก่อสร้างประตูระบายน้ำเรียบร้อยแล้ว แม้ว่า อบต.อินคีรี และ อบต.ดอนตะโกจะยืนยันว่ายินดีให้ ชป. ดำเนินการก่อสร้างประตูระบายน้ำข้างต้นต่อไป แต่ทั้ง ๒ หน่วยงานก็ไม่สามารถเจรจากับผู้เกี่ยวข้องให้รื้อย้ายฝายที่มีอยู่ออกไป และส่งมอบพื้นที่ก่อสร้างให้แก่ ชป. ภายในกรอบระยะเวลาที่กำหนดไว้ได้ ชป.จึงจำเป็นต้องยกเลิกสัญญาจ้าง**มติ ครม. :** 1. เห็นชอบตามที่ กษ. เสนอ ทั้งนี้ ให้ กษ. ระมัดระวังในการตรวจสอบความเป็นไปได้ในการดำเนินโครงการอื่นๆ เพื่อไม่ให้เกิดปัญหาและต้องขอยกเลิกโครงการในภายหลังดังเช่นกรณีรายการแก้มลิงบ้านคลองมิตรสัมพันธ์พร้อมอาคารประกอบ และควรมีการตรวจสอบความเสียหายที่เกิดขึ้นแก่ทางราชการด้วย2. ให้ กษ. รับความเห็นของ กค. และ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อการพัฒนาระบบบริหารจัดการทรัพยากรน้ำและระบบขนส่งทางถนน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ ๒8/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างกฎกระทรวงกำหนดหลักเกณฑ์และวิธีการในการจัดเก็บหรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทาน พ.ศ. ....**สารัตถะ :** กษ. เสนอ ครม.พิจารณาอนุมัติหลักการร่างกฎกระทรวงกำหนดหลักเกณฑ์และวิธีการในการจัดเก็บหรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทาน พ.ศ. .... เพื่อประโยชน์ในการจัดเก็บหรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทานให้มีความชัดเจน เหมาะสม และสอดคล้องกับสถานการณ์ปัจจุบันโดยมีรายละเอียดสรุปได้ ดังนี้1. ครม. มีมติ เมื่อวันที่ 9 มิ.ย. 2558 มอบหมายให้สำนักงานคณะกรรมการกฤษฎีกา (สคก.) พิจารณากำหนดแนวทางในการแก้ไขปัญหาเกี่ยวกับการชำระค่าชลประทานที่ค้างชำระให้เป็นที่ยุติ ตามข้อสังเกตของที่ประชุมคณะกรรมการพิจารณาชี้ขาดการยุติในการดำเนินคดีแพ่งของส่วนราชการและหน่วยงานที่เกี่ยวข้อง ครั้งที่ 3/2557 วาระ 3.2 เรื่อง ข้อพิพาทระหว่างกรมชลประทาน กับเทศบาลนครนครราชสีมา กรณีกรมชลประทานเรียกร้องให้เทศบาลนครนครราชสีมาชำระค่าชลประทานค้างชำระพร้อมภาษีมูลค่าเพิ่มจำนวน 45,970,201.35 บาท2. ครม. มีมติ เมื่อวันที่ 19 ม.ค. 2559 รับทราบผลการกำหนดแนวทางในการแก้ไขปัญหาเกี่ยวกับการชำระค่าชลประทานที่ค้างชำระ และให้ กษ. รับข้อสังเกตของคณะกรรมการกฤษฎีกา (คณะที่ 1) ไปพิจารณาดำเนินการต่อไป3. กษ. เสนอว่า สืบเนื่องจากความเห็นของคณะกรรมการกฤษฎีกา (คณะที่ 1) เรื่อง การแก้ปัญหาเกี่ยวกับการชำระค่าชลประทานที่ค้างชำระ (เรื่องเสร็จที่ 2044/2558) ตามมติ ครม. ในข้อ 2 โดยคณะกรรมการกฤษฎีกาฯ มีข้อสังเกตว่า ตามมาตรา 8 (5) แห่งพระราชบัญญัติการชลประทานหลวง พุทธศักราช 2485 ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ 4) พ.ศ. 2518 รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์และวิธีการในการจัดเก็บ หรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทานกรณีปกติที่ยังไม่ค้างชำระได้ กรมชลประทานยังไม่เคยออกกฎกระทรวงในลักษณะดังกล่าว ดังนั้น เพื่อบรรเทาภาระค่าชลประทานของผู้ใช้น้ำและช่วยป้องกันมิให้เกิดปัญหาผู้ใช้น้ำจากทางน้ำชลประทานค้างชำระหนี้ค่าชลประทานจำนวนมากในอนาคต กรมชลประทานควรเร่งดำเนินการออกกฎกระทรวง กรมชลประทานจึงได้มีคำสั่งแต่งตั้งคณะทำงานร่างกฎกระทรวงเพื่อกำหนดหลักเกณฑ์และวิธีการในการจัดเก็บหรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทานตามพระราชบัญญัติการชลประทานหลวงฯ ประกอบกับปัจจุบันการกำหนดอัตราค่าชลประทานหลวงที่เรียกเก็บจากผู้ใช้น้ำจากทางน้ำชลประทานเพื่อกิจการโรงงาน การประปา หรือกิจการอื่นในหรือนอกเขตชลประทาน และการกำหนดหลักเกณฑ์ ระเบียบและวิธีการในการจัดเก็บค่าชลประทานตลอดจนการยกเว้นค่าชลประทานที่กำหนดไว้ตามกฎกระทรวง ฉบับที่ 42 (พ.ศ. 2540) ออกตามความในพระราชบัญญัติการชลประทานหลวง พ.ศ. 2485 ที่ใช้บังคับอยู่ในปัจจุบันยังไม่มีความเหมาะสมและชัดเจน สมควรแก้ไขเพิ่มเติมหลักเกณฑ์ ระเบียบ และวิธีการในการจัดเก็บ หรือชำระค่าชลประทาน ตลอดจนการยกเว้น ลดหย่อนหรือวิธีการผ่อนชำระค่าชลประทานให้เป็นรูปธรรมมากที่สุด โดยยังคงอัตราค่าชลประทานที่เรียกเก็บจากผู้ใช้น้ำจากทางน้ำชลประทานเพื่อกิจการโรงงาน การประปา หรือกิจการอื่นไม่เกินอัตราตามพระราชบัญญัติการชลประทานหลวงฯ และกฎกระทรวง ฉบับที่ 42 (พ.ศ. 2540)ฯ4. สาระสำคัญของร่างกฎกระทรวง4.1 กำหนดให้กรมชลประทานเรียกเก็บค่าชลประทานจากผู้ใช้น้ำจากทางน้ำชลประทานในอัตราลูกบาศก์เมตรละห้าสิบสตางค์4.2 กำหนดให้ผู้รับอนุญาตใช้น้ำตามข้อ 4.1 ชำระค่าชลประทานเป็นรายเดือน ทั้งนี้ สถานที่ที่รับชำระ วิธีการชำระค่าชลประทาน และกรณีผิดนัดค่าชลประทาน ให้เป็นไปตามระเบียบที่กรมชลประทานกำหนด4.3 กำหนดให้ยกเว้นค่าชลประทานแก่ผู้ใช้น้ำจากทางน้ำชลประทานเพื่อกิจการสาธารณประโยชน์โดยไม่แสวงหาผลกำไร ซึ่งต้องได้รับการยกเว้นเป็นหนังสือจากอธิบดีกรมชลประทาน4.4 กำหนดให้ผู้รับอนุญาตใช้น้ำอาจขอผ่อนชำระค่าชลประทานได้เมื่อปรากฏว่ากิจการที่ขออนุญาตใช้น้ำนั้นๆ ได้รับความเสียหายจากภัยธรรมชาติ จนเป็นเหตุให้ผู้ขออนุญาตใช้น้ำไม่สามารถประกอบกิจการนั้นได้ทั้งหมดหรือบางส่วน ทั้งนี้ เป็นไปตามหลักเกณฑ์ วิธีการที่กรมชลประทานกำหนด4.5 กำหนดให้กรมชลประทานวางระเบียบ วิธีการในการจัดเก็บหรือชำระค่าชลประทานตลอดจนการยกเว้น ลดหย่อนหรือวิธีการผ่อนชำระค่าชลประทานโดยประกาศในราชกิจจานุเบกษา**มติ ครม. :** อนุมัติหลักการร่างกฎกระทรวงกำหนดหลักเกณฑ์และวิธีการในการจัดเก็บหรือชำระค่าชลประทาน ตลอดจนการยกเว้น ลดหย่อน หรือวิธีการผ่อนชำระค่าชลประทาน พ.ศ. .... ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อประโยชน์ในการจัดเก็บหรือชำระค่าชลประทานตลอดจนการยกเว้น ลดหย่อน หรือวิธีการผ่อนชำระค่าชลประทานให้มีความชัดเจน เหมาะสม และสอดคล้องกับสถานการณ์ปัจจุบัน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** การประชุมรัฐมนตรีกรอบความร่วมมืออนุภูมิภาคลุ่มน้ำโขง**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบในหลักการต่อร่างเอกสารทั้ง 4 ฉบับ และหากมีความจำเป็นต้องปรับปรุงแก้ไขร่างเอกสารดังกล่าวในส่วนที่ไม่ใช่สาระสำคัญหรือไม่ขัดต่อผลประโยชน์ของไทย ขอให้ กต. ดำเนินการได้ โดยไม่ต้องนำเสนอ ครม. เพื่อพิจารณาอีกครั้ง 2. อนุมัติให้ รมว.กต. หรือผู้ที่ได้รับมอบหมายให้เป็นหัวหน้าคณะผู้แทนไทยเข้าร่วมการประชุมรัฐมนตรีกรอบความร่วมมืออนุภูมิภาคลุ่มน้ำโขง (กรอบความร่วมมือแม่น้ำโขง – คงคา ครั้งที่ 7 กรอบความร่วมมือลุ่มน้ำโขงกับสาธารณรัฐเกาหลี ครั้งที่ 6 ข้อริเริ่มลุ่มน้ำโขงตอนล่าง ครั้งที่ 9 และกรอบความร่วมมือลุ่มน้ำโขงกับญี่ปุ่น ครั้งที่ 9) เป็นผู้ร่วมให้การรับรองร่างเอกสารดังกล่าวโดยมีรายละเอียดสรุปได้ ดังนี้1. แผนปฏิบัติการกรอบความร่วมมือแม่น้ำโขง – คงคา ค.ศ. 2016 – 2018 มีจุดประสงค์เพื่อให้โครงการในกรอบความร่วมมือบรรลุผลภายในช่วงปี ค.ศ. 2016 – 2018 โดยลำดับความสำคัญและมาตรการที่ประเทศสมาชิกจะต้องปฏิบัติเพื่อเพิ่มพูนความสัมพันธ์ทางเศรษฐกิจและวัฒนธรรมระหว่างกันและบรรลุศักยภาพสูงสุดของความร่วมมือในทุกสาขา โดยให้ความสำคัญกับการพัฒนาการท่องเที่ยวที่เกี่ยวข้องกับพุทธศาสนาและความเชื่อมโยงสู่นครวัด การเสริมสร้างความเชื่อมโยงระหว่างอินเดียและอนุภูมิภาคแม่โขงโดยมีถนนสามฝ่ายระหว่างอินเดีย – เมียนมา – ไทย เป็นโครงการหลัก และความร่วมมือในสาขาความร่วมมือใหม่ อาทิ การบริหารจัดการโรคระบาด การพัฒนาวิสาหกิจขนาดกลางและขนาดย่อมและการวิจัยพันธุ์ข้าว2. ร่างถ้อยแถลงประธานร่วมการประชุมรัฐมนตรีต่างประเทศลุ่มน้ำโขงกับสาธารณรัฐเกาหลี ครั้งที่ 6 (Draft Co – Chairs’ Statement of the Sixth Mekong – ROK Foreign Ministers’ Meeting) เน้นย้ำความสำคัญของการพัฒนาทางเศรษฐกิจควบคู่กับการพัฒนาอย่างยั่งยืนและการลดช่องว่างของระดับการพัฒนาในภูมิภาคผ่านการดำเนินโครงการต่างๆ ภายใต้แผนปฏิบัติการความร่วมมือลุ่มน้ำโขงกับสาธารณรัฐเกาหลี ค.ศ. 2014 – 2017 ซึ่งสอดคล้องกับวิสัยทัศน์ประชาคมอาเซียน ค.ศ. 2025 และวาระการพัฒนาที่ยั่งยืน ค.ศ. 2030 นอกจากนี้ รัฐมนตรีประเทศสมาชิกรับทราบข้อริเริ่มสี่ประการของสาธารณรัฐเกาหลีสำหรับเป้าหมายการพัฒนาที่ยั่งยืน (SDGs) ได้แก่ ชีวิตที่ดีขึ้นสำหรับเด็กผู้หญิง ชีวิตที่ปลอดภัยเพื่อทุกคน วิทยาศาสตร์ เทคโนโลยี และนวัตกรรม เพื่อชีวิตที่ดีขึ้น และกระบวนทัศน์ใหม่เพื่อการพัฒนาชนบท (Better Life for Girls, Safe Life for All, Science, Technology and Innovation for Better Life and New Rural Development Paradigm) เพื่อยกระดับการพัฒนาที่ยั่งยืนในภูมิภาคลุ่มน้ำโขง รัฐมนตรีประเทศสมาชิกเห็นถึงความสำคัญของการพัฒนาทรัพยากรมนุษย์และรับทราบเกี่ยวกับความร่วมมือไตรภาคีระหว่างรัฐบาลไทยและสาธารณรัฐเกาหลีเพื่อพัฒนาในอาเซียน นอกจากนี้ ยังส่งเสริมความร่วมมือระหว่างภาครัฐและภาคเอกชนผ่านเวทีทางธุรกิจ (Mekong – ROK Business Forum) ซึ่งเน้นย้ำความสำคัญของผู้ประกอบการและความก้าวหน้าทางนวัตกรรมซึ่งเป็นองค์ประกอบสำคัญของการสร้างขีดความสามารถในการแข่งขันของวิสาหกิจขนาดกลางและขนาดย่อมในภูมิภาคอีกทั้งแลกเปลี่ยนข้อคิดเห็นเกี่ยวกับประเด็นคาบสมุทรเกาหลี ทะเลจีนใต้ และความท้าทายด้านความมั่นคงรูปแบบใหม่3. ร่างถ้อยแถลงร่วมการประชุมรัฐมนตรีข้อริเริ่มลุ่มน้ำโขงตอนล่าง ครั้งที่ 9 (Ninth Ministerial Meeting of the Lower Mekong Initiative: Joint Statement) เน้นย้ำความสำคัญของการพัฒนาโครงสร้างพื้นฐานควบคู่ไปกับการจัดการสิ่งแวดล้อม นอกจากนี้ รัฐมนตรีประเทศสมาชิกจะรับรองการปรับปรุงแผนปฏิบัติการข้อริเริ่มลุ่มน้ำโขงตอนล่าง ค.ศ. 2016 – 2020 ซึ่งให้ความสำคัญกับความเชื่อมโยงระหว่างความมั่นคงด้านน้ำ อาหาร พลังงาน และความเท่าเทียมทางเพศและการเพิ่มพลังสตรี อนึ่ง รัฐมนตรีประเทศสมาชิกเน้นย้ำความสำคัญของการรวมตัวเป็นประชาคมอาเซียน และมอบหมายให้เจ้าหน้าที่อาวุโสและคณะทำงานประสานงานกันอย่างใกล้ชิด เพื่อบรรลุการพัฒนาที่ยั่งยืนในลุ่มน้ำโขง4. ร่างถ้อยแถลงการประชุมรัฐมนตรีกรอบความร่วมลุ่มน้ำโขงกับญี่ปุ่น ครั้งที่ 9 (Chairman’s Statement of the Ninth Mekong – Japan Foreign Ministers’ Meeting) เน้นย้ำความร่วมมือตามยุทธศาสตร์โตเกียวใหม่ ค.ศ. 2015 (New Tokyo Strategy 2015) และแผนปฏิบัติการ 3 ปี (Mekong – Japan Action Plan for Realization of the new Tokyo Strategy 2015) นอกจากนี้ ยังให้ความสำคัญกับการประกาศข้อริเริ่มความเชื่อมโยงญี่ปุ่น – แม่โขง (Japan – Mekong Connectivity Initiative) และกลไกการขับเคลื่อนการพัฒนาความเชื่อมโยงทั้งในด้านโครงสร้างพื้นฐานและด้านกฎระเบียบ การพัฒนาทรัพยากรมนุษย์ และระดับประชาชน รวมถึงการส่งเสริมการพัฒนาอย่างยั่งยืน ความมั่นคงของมนุษย์ และการรักษาสิ่งแวดล้อมและสนับสนุนความร่วมมือจากผู้มีส่วนได้เสียในทุกภาคส่วน**มติ ครม. :** 1. เห็นชอบและอนุมัติทั้ง 2 ข้อ ตามที่ กต. เสนอ โดยให้ กต. และ คค. รับความเห็นของ สศช. ไปพิจารณาดำเนินการในส่วนที่เกี่ยวข้องต่อไป ทั้งนี้ หากมีความจำเป็นต้องแก้ไขปรับปรุงร่างเอกสารฯ ที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กต. นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย2. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อประโยชน์ต่อภูมิภาคในด้านการพัฒนาที่ยั่งยืน การลดความเหลื่อมล้ำ การเจริญเติบโตทางเศรษฐกิจ และการพัฒนาทางสังคม เพื่อส่งเสริมการรวมตัวเป็นประชาคมอาเซียน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** การพิจารณารับรองเอกสาร Ministerial Declaration of the Group of 77 and China on the Occasion of UNCTAD XIV และเอกสาร Pre - Conference Negotiating Text for UNCTAD XIV**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบร่างเอกสาร Ministerial Declaration of the Group of 77 and China on the Occasion of UNCTAD XIV และเอกสาร Pre - Conference Negotiating Text for UNCTAD XIV และอนุมัติให้หัวหน้าคณะผู้แทนไทยรับรองเอกสารดังกล่าว 2. หากมีความจำเป็นต้องแก้ไขปรับปรุงร่างเอกสารทั้ง 2 ฉบับดังกล่าว ที่ไม่ส่งผลกระทบต่อสาระสำคัญ หรือไม่ขัดต่อผลประโยชน์ของประเทศไทย ขอให้ กต. สามารถดำเนินการได้โดยไม่ต้องนำเสนอ ครม. พิจารณาอีกครั้ง และให้รายงานให้ ครม. ทราบโดยมีรายละเอียดสรุปได้ ดังนี้1. UNCTAD จัดตั้งขึ้นเพื่อเป็นกลไกในการดูแลและฟื้นฟูเศรษฐกิจโลกในช่วงหลังสงครามโลกครั้งที่ 2 โดยหน้าที่ส่งเสริมการค้าและการพัฒนาระหว่างประเทศ บทบาทและผลงานที่สำคัญของ UNCTAD ได้แก่ การริเริ่มระบบการให้สิทธิพิเศษทางการค้าระหว่างประเทศกำลังพัฒนา (General System of Trade Preferences Among Developing Countries – GSTP) และการจัดทำความตกลงสินค้าโภคภัณฑ์ระหว่างประเทศ เป็นต้น2. UNCTAD จัดการประชุมระดับรัฐมนตรีขึ้นทุก 4 ปี โดยไทยเป็นเจ้าภาพจัดการประชุมสมัยที่ 10 เมื่อปี 2543 และรัฐกาตาร์เป็นเจ้าภาพจัดการประชุมสมัยล่าสุด เมื่อปี 2555 3. ที่ผ่านมา ไทยเข้าร่วมและมีบทบาทอย่างแข็งขันใน UNCTAD โดยไทยเห็นว่า UNCTAD เป็นองค์การระหว่างประเทศที่มุ่งเน้นการให้ความช่วยเหลือประเทศกำลังพัฒนาในด้านการค้าและการพัฒนาอย่างยั่งยืน ซึ่งไทยควรเข้าร่วมและมีบทบาทอย่างต่อเนื่องเพื่อผลักดันประเด็นที่เป็นผลประโยชน์ของไทยและประเทศกำลังพัฒนาอื่นๆ4. การประชุมระดับรัฐมนตรี UNCTAD สมัยที่ 14 มีหัวข้อหลักของการประชุม คือ “From Decision to Action: Moving towards an inclusive and equitable global economic environment for trade and development” โดยเป็นการประชุมระดับสูงระหว่างประเทศครั้งแรกภายหลังการรับรองวาระการพัฒนาที่ยั่งยืน ค.ศ. 2030 โดยจะมีการหารือถึงการอนุวัติผลลัพธ์จากการประชุมต่างๆ ที่เกี่ยวข้องกับการค้าและพัฒนา เช่น การประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 และแผนปฏิบัติการแอดดิส อาบาบา ว่าด้วยการระดมทุนเพื่อการพัฒนา5. ร่างเอกสาร Ministerial Declaration of the Group of 77 and China on the Occasion of UNCTAD XIV เป็นเอกสารท่าทีและความคาดหวังของกลุ่ม 77 และจีน ที่มีต่อบทบาทและภารกิจของ UNCTAD และผลการประชุม UNCTAD XIV ซึ่งกลุ่ม 77 และจีน ได้พยายามผลักดันให้ประเทศกำลังพัฒนาเพิ่มพูนและกระชับความร่วมมือภายในกลุ่มและกับหุ้นส่วนด้านการพัฒนาต่างๆ โดยเฉพาะ UNCTAD เพื่อเสริมสร้างขีดความสามารถในการรับมือกับสิ่งท้าทายทั้งเก่าและใหม่เพื่อบรรลุการพัฒนาที่ยั่งยืน ไม่ว่าจะเป็นความก้าวหน้าทางเทคโนโลยี การระดมทุนเพื่อการพัฒนาจากทั้งภาครัฐและภาคส่วนอื่นๆ รวมถึงการปฏิรูปโครงสร้างระบอบเศรษฐกิจและการเงินโลก6. ร่างเอกสาร Pre - Conference Negotiating Text for UNCTAD XIV ยังอยู่ระหว่างการเจรจา แต่สาระสำคัญของร่างเอกสารดังกล่าว ซึ่งกล่าวถึงการวิเคราะห์สถานการณ์เศรษฐกิจระหว่างประเทศ และบทบาทที่พึงประสงค์ของ UNCTAD ในการส่งเสริมการพัฒนาที่ยั่งยืนตามวาระการพัฒนาที่ยั่งยืน ค.ศ. 2030 วาระปฏิบัติการแอดดิส อาบาบา ว่าด้วยการระดมทุนเพื่อการพัฒนา และข้อตกลงปารีส โดยร่างเอกสาร Pre - Conference Negotiating Text for UNCTAD XIV จะประกอบด้วย 4 หัวข้อย่อย ได้แก่1) ความท้าทายและโอกาสสำหรับการค้าและการพัฒนาในระบอบพหุภาคี เป็นการวิเคราะห์ถึงโอกาสและความท้าทายในปัจจุบันของการค้าและการพัฒนา โดยมีโอกาส อาทิ ระบบเศรษฐกิจที่ขยายตัว เทคโนโลยีที่ก้าวหน้า ซึ่งช่วยส่งเสริมการพัฒนาและลดความยากจน ในขณะที่ยังคงมีความท้าทาย อาทิ ภาวะหนี้สาธารณะที่อยู่ในระดับสูง ระบบเศรษฐกิจของประเทศกำลังพัฒนามีความเปราะบางต่อปัจจัยเสี่ยงภายนอก2) การส่งเสริมการเจริญเติบโตทางเศรษฐกิจที่ยั่งยืนและครอบคลุมผ่านการค้า การลงทุน การเงินและเทคโนโลยี เพื่อสร้างความมั่งคั่งแก่ทุกคน การส่งเสริมการเจริญเติบโตทางเศรษฐกิจที่ยั่งยืนสามารถดำเนินการผ่านนโยบายของรัฐด้านต่างๆ ไม่ว่าจะเป็นการค้า การลงทุน การยกระดับเทคโนโลยี การระดมทุนเพื่อการพัฒนาจากทั้งภาครัฐและเอกชน การสร้างหุ้นส่วนระดับโลกเพื่อการพัฒนาที่ยั่งยืน การส่งเสริมความร่วมมือระหว่างประเทศกำลังพัฒนา (ความร่วมมือใต้ – ใต้)3) การผลักดันความร่วมมือและการปรับโครงสร้างเศรษฐกิจเพื่อสร้างความยืดหยุ่นทางเศรษฐกิจ เพื่อรองรับโอกาสและความท้าทายในทุกระดับด้านการค้าและการพัฒนา การเสริมสร้างความยืดหยุ่นของระบบเศรษฐกิจเพื่อให้สามารถรองรับผลกระทบจากปัจจัยเสี่ยงภายนอกเป็นปัจจัยสำคัญต่อการพัฒนาที่ยั่งยืน ซึ่งการปรับโครงสร้างเศรษฐกิจสามารถทำได้หลายประการ ทั้งการพัฒนาทรัพยากรมนุษย์และสาธารณูปโภคพื้นฐาน การเลือกแนวทางการพัฒนาที่เหมาะสมกับบริบทของแต่ละประเทศ การพัฒนาระบบกฎหมายที่เป็นธรรม การส่งเสริมบทบาทของสตรีและเยาวชนในระบบเศรษฐกิจ4) การมีส่วนร่วมต่อการดำเนินการตามวาระการพัฒนาที่ยั่งยืน ค.ศ. 2030 รวมทั้งผลลัพธ์จากการประชุมอื่นๆ ที่เกี่ยวข้องกับการค้าและการพัฒนา การจะบรรลุวาระการพัฒนาที่ยั่งยืนแม้จะเป็นความรับผิดชอบหลักของรัฐบาลแต่ละประเทศ แต่ก็ต้องอาศัยสภาพแวดล้อมระหว่างประเทศที่เอื้ออำนวย ซึ่งจะเกิดขึ้นได้จากการที่กระบวนการตัดสินใจในสถาปัตยกรรมระหว่างประเทศที่มีความครอบคลุมเปิดให้ประเทศกำลังพัฒนามีส่วนร่วมมากยิ่งขึ้น มีความรับผิดชอบ สามารถตรวจสอบได้**มติ ครม. :** เห็นชอบตามที่ กต. เสนอ ทั้งนี้ หากมีความจำเป็นต้องแก้ไขปรับปรุงเอกสารฯ ที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กต. นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กต./กษ. (สศก.)**ประโยชน์ที่ได้รับ :** เพื่อเป็นการขับเคลื่อนและการค้าโลกเพื่อการพัฒนาที่ครอบคลุมและเป็นธรรม และเป็นเอกสารแสดงเจตนารมณ์ทางการเมืองโดยมีเป้าหมายหลักคือการพัฒนาที่ยั่งยืน เพื่อส่งเสริมความร่วมมือและช่วยเหลือประเทศกำลังพัฒนาในทางการค้า การพัฒนา การช่วยเหลือทางการเงิน เทคโนโลยี การลงทุนที่ครอบคลุมและเป็นธรรม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** การดำเนินการกรณีพิพาทน้ำตาลไทยภายใต้องค์การการค้าโลก (World Trade Organization : WTO)**สารัตถะ :** พณ. เสนอ ครม. พิจารณามอบหมายให้ อก. เป็นหน่วยงานหลักในการหารือกับหน่วยงานที่เกี่ยวข้องเพื่อร่วมกันปรับโครงสร้างระบบอ้อยและน้ำตาลไทยสอดคล้องกับกฎเกณฑ์ของ WTOโดยมีรายละเอียดสรุปได้ ดังนี้1. เมื่อวันที่ 4 เม.ย. 2559 บราซิลได้นำเรื่องระบบอ้อยและน้ำตาลไทยเข้าสู่กระบวนการระงับข้อพิพาท (Dispute Settlement) ภายใต้องค์การการค้าโลก (World Trade Organization : WTO) โดยกล่าวหาว่า ไทยให้การอุดหนุนการผลิตและส่งออกสินค้าอ้อยและน้ำตาลส่งผลกระทบต่อบราซิลซึ่งเป็นผู้ส่งออกน้ำตาลอันดับหนึ่งของโลก ทั้งนี้ บราซิลอ้างว่า ระบบอ้อยและน้ำตาลไทยและการดำเนินการทางกฎหมาย/มติที่ประชุมของคณะกรรมการต่างๆ ที่เกี่ยวข้องไม่สอดคล้องกับพันธกรณีภายใต้ WTO 2. สลค. แจ้งข้อสั่งการของนายกรัฐมนตรี (พลเอกประยุทธ์ จันทร์โอชา) ว่า ให้ รมว.พณ. ตั้งคณะทำงานแก้ไขข้อพิพาทเรื่องน้ำตาลภายใต้ WTO มอบหมาย อก. เตรียมข้อมูลเพื่อสนับสนุนการดำเนินการต่างๆ ในกระบวนการหารือกับบราซิล 3. พณ. มีคำสั่ง พณ. ที่ 235/2559 เรื่อง แต่งตั้งคณะทำงานแก้ไขปัญหาข้อพิพาทเรื่องน้ำตาลภายใต้องค์การการค้าโลกในขั้นตอนการหารือ ประกอบด้วยผู้แทนจาก พณ. อก. กต. ธ.ก.ส. บริษัท อ้อยและน้ำตาลทรายไทย จำกัด โดยมี รมว.พณ. เป็นประธาน มีอำนาจหน้าที่พิจารณาแนวทาง/นโยบายในการแก้ไขปัญหาข้อพิพาทเรื่องน้ำตาลภายใต้ WTO 4. เมื่อวันที่ 7 มิ.ย. 2559 ไทยและบราซิลได้มีการหารือ (Consultations) เรื่อง น้ำตาลภายใต้กระบวนการระงับข้อพิพาทของ WTO ณ นครเจนีวา บราซิล แสดงความกังวลว่า ไทยดำเนินมาตรการอุดหนุนระบบน้ำตาลและชาวไร่อ้อยที่อาจไม่สอดคล้องกับพันธกรณีภายใต้ WTO อาทิ 1) การกำหนดโควตาน้ำตาลภายในประเทศและโควตาส่งออก (ก ข และ ค) 2) การกำหนดราคาขายน้ำตาลในประเทศ 3) การกำหนดราคาอ้อยขั้นต้นและขั้นสุดท้าย 4) การให้เงินช่วยเหลือและบรรเทาความเดือดร้อนของชาวไร่อ้อยจำนวน 160 บาทต่อตัน 5) นโยบายของ กษ. ที่อาจเป็นการจูงใจให้ชาวนาเปลี่ยนจากการปลูกข้าวเป็นอ้อย 6) บทบาทของภาครัฐเกี่ยวข้องกับระบบน้ำตาลไทย ซึ่งมาตรการดังกล่าวส่งผลกระทบต่อการส่งออกน้ำตาลของบราซิลไปยังตลาดโลก ทั้งนี้ บราซิลเห็นว่า กรณีระบบน้ำตาลของไทยมีความคล้ายคลึงกับกรณีพิพาทเรื่องน้ำตาลภายใต้ WTO ที่ไทย บราซิล และออสเตรเลียร่วมกันฟ้องสหภาพยุโรป เมื่อปี 2548 และสหภาพฯ แพ้คดีในการหารือดังกล่าว ไทยได้กล่าวถ้อยแถลงว่า ไทยมีความจริงใจที่จะใช้โอกาสนี้ในการทำความเข้าใจกับบราซิลเรื่องระบบน้ำตาลไทย และได้จัดส่งกฎระเบียบที่เกี่ยวข้องตามที่บราซิลร้องขอซึ่งบราซิลแสดงความพอใจ โดยเฉพาะอย่างยิ่ง **การที่ไทยมีแผนจะปรับโครงสร้างระบบอุตสาหกรรมอ้อยและน้ำตาลทราย**ซึ่งจะเป็นประโยชน์ต่อรัฐบาลบราซิลในการพิจารณาร่วมกับภาคเอกชนต่อไปว่า ต้องการหารือกับไทยเพิ่มเติมหรือยื่นคำขอตั้งคณะผู้พิจารณา (Panel) ภายใต้กระบวนการระงับข้อพิพาทภายใต้ WTO ทั้งนี้ บราซิลอาจขอให้มีการหารือครั้งต่อไปในเร็วๆ นี้5. เมื่อวันที่ 15 มิ.ย. 2559 พณ. จัดประชุมคณะทำงานแก้ไขปัญหาข้อพิพาทเรื่องน้ำตาลภายใต้องค์การการค้าโลกในขั้นตอนการหารือ ครั้งที่ 2/2559 เพื่อพิจารณาแนวทางการดำเนินการต่อไป สรุปสาระสำคัญของที่ประชุมได้ ดังนี้1) ที่ประชุมรับทราบข้อกังวลของบราซิลเกี่ยวกับระบบโควตาน้ำตาลของไทย2) จากมติ ครม. เมื่อวันที่ 10 พ.ค. 2559 ที่เห็นชอบแนวทางการปรับโครงสร้างอุตสาหกรรมน้ำตาล และให้ อก. ประสาน พณ. (กรมเจรจาการค้าระหว่างประเทศ) และหน่วยงานที่เกี่ยวข้องในการดำเนินการตามข้อกำหนด WTO (การอุดหนุนราคาน้ำตาลในตลาดโลก) เพื่อประกอบการจัดทำแผนการปรับโครงสร้างอุตสาหกรรมอ้อยและน้ำตาลทราย ทั้งนี้บราซิลแสดงความสนใจการปรับโครงสร้างดังกล่าว โดยปัจจุบัน สอน. อยู่ระหว่างจัดทำรายละเอียดของการปรับโครงสร้างฯ เพื่อนำเสนอ ครม. พิจารณาอนุมัติต่อไป ที่ประชุมจึงเห็นชอบให้ พณ. มีหนังสือเรียนคณะรัฐมนตรีเพื่อทราบผลการหารือกับบราซิล และพิจารณามอบหมายให้ อก. นำประเด็นที่ระบบอ้อยและน้ำตาลไทยสุ่มเสี่ยงที่จะไม่สอดคล้องกับ WTO ไปพิจารณาร่วมกับการปรับโครงสร้างดังกล่าวด้วย3) มอบหมายสถานเอกอัครราชทูต ณ กรุงบราซิเลีย กต. ทำความเข้าใจเพิ่มเติมกับบราซิลเรื่องระบบน้ำตาลไทย โดยแจ้งให้ทราบว่า อก. อยู่ระหว่างดำเนินการปรับปรุงโครงสร้าง เพื่อแสดงให้เห็นว่า ไทยมิได้เพิกเฉยต่อผลการหารือกับฝ่ายบราซิล6. พณ. โดยกรมเจรจาการค้าระหว่างประเทศได้หารือกับที่ปรึกษากฎหมาย Advisory Center on WTO Laws (ACWL) ซึ่งเป็นฝ่ายทนายฝ่ายไทยในกรณีพิพาทดังกล่าว และเห็นพ้องกับความเห็นเบื้องต้นของ ACWL เกี่ยวกับระบบอ้อยและน้ำตาลไทยที่อาจไม่สอดคล้องกับพันธกรณีภายใต้ WTO และเห็นว่าอาจพิจารณาปรับระบบอ้อยและน้ำตาล ดังนี้1) พันธกรณีด้านการอุดหนุนส่งออกมาตรการของไทยที่สุ่มเสี่ยงไม่สอดคล้องกับพันธกรณี ได้แก่ 1.1 การกำหนดโควตา ก เพื่อการบริโภค โควตา ข และ ค เพื่อการส่งออกโดยกำหนดราคาขายน้ำตาลโควตา ก ในระดับสูง ทำให้โรงงานผลิตน้ำตาลสามารถส่งออกน้ำตาลโควตา ข และ ค ในราคาที่ต่ำ ซึ่งอาจเข้าข่ายเป็นการอุดหนุนข้ามโควตาในลักษณะการอุดหนุนการส่งออก1.2 วิธีการกำหนดราคาอ้อยขั้นต้นและขั้นสุดท้ายที่โรงงานต้องรับซื้อจากเกษตรกร ซึ่งมีผลทำให้ราคาอ้อยต่ำกว่าต้นทุนการผลิต (Total Cost of Production) เข้าข่ายเป็นการอุดหนุนส่งออก เนื่องจากโรงงานนำอ้อยที่รับซื้อมาผลิตน้ำตาลเพื่อส่งออกด้วยทั้งนี้ แนวทางแก้ไข เช่น การปรับปรุงระบบอ้อยและน้ำตาลให้เป็นไปตามกลไกตลาด โดยเฉพาะการไม่กำหนดโควตาส่งออกและราคาขายน้ำตาลภายในประเทศ รวมทั้งการพัฒนาประสิทธิภาพในการปลูกอ้อยเพื่อลดต้นทุนการผลิต2) พันธกรณีด้านการอุดหนุนภายในเนื่องจากไทยผูกพันการอุดหนุนภายในมูลค่า 19,028 ล้านบาทต่อปี (รวมทุกสินค้า) และปัจจุบันไทยให้การอุดหนุนภายในสินค้าเกษตร อาทิ ข้าว และมันสำปะหลัง ซึ่งเกินกว่าที่เกินไว้แล้ว สำหรับสินค้าอ้อยไทยให้การอุดหนุนภายใน ดังนี้2.1 กองทุนอ้อยและน้ำตาลทรายกู้เงินจากธนาคารเพื่อจ่ายเป็นเงินช่วยเหลือชาวไร่อ้อย 160 บาทต่อตัน2.2 การใช้เงินกองทุนเพื่อชดเชยส่วนต่างราคาอ้อยขั้นต้นและขั้นสุดท้ายแนวทางแก้ไข เช่น ปรับการอุดหนุนภายในให้เป็นมาตรการเพื่อสนับสนุนการพัฒนาเกษตรและชนบทของไทย เช่น การศึกษา วิจัย การปรับปรุงพันธุ์พืช การพัฒนาเขื่อนและระบบชลประทาน เป็นต้น หรือปรับการอุดหนุนภายในให้เป็นการอุดหนุนปัจจัยการผลิต อาทิ เงินช่วยค่าปุ๋ย ยาปราบศัตรูพืช เครื่องมือการเกษตรทั้งนี้ ความเห็นของที่ปรึกษากฎหมาย ACWL ดังกล่าวเป็นความเห็นเบื้องต้น โดยหน่วยงานที่เกี่ยวข้องควรต้องพิจารณาภาพรวมของระบบอ้อยและน้ำตาลไทยทั้งระบบ และนำข้อกังวลของบราซิลมาประกอบการพิจารณาแนวทางแก้ไขปัญหาความไม่สอดคล้องกับพันธกรณี WTO ต่อไป7. สำนักงานคณะกรรมการอ้อยและน้ำตาลทราย (สอน.) กำลังอยู่ระหว่างปรับโครงสร้างระบบอุตสาหกรรมอ้อยและน้ำตาลทรายทั้งระบบ โดยคาดว่าจะดำเนินการแล้วเสร็จเพื่อเสนอให้ ครม. พิจารณาในเดือน ก.ค. 2559 ทั้งนี้ สอน. ควรพิจารณาประเด็นที่ระบบอ้อยและน้ำตาลไทยสุ่มเสี่ยงไม่สอดคล้องกับ WTO ตามข้อ 6 ในการดำเนินการปรับโครงสร้างฯ ด้วย**มติ ครม.** : 1. รับทราบผลการดำเนินการกรณีพิพาทน้ำตาลไทยภายใต้องค์การการค้าโลก ตามที่ พณ. เสนอ2. ให้ อก. เป็นหน่วยงานหลักหารือร่วมกับหน่วยงานที่เกี่ยวข้องเพื่อปรับโครงสร้างอุตสาหกรรมอ้อยและน้ำตาลทรายให้สอดคล้องกับกฎเกณฑ์ขององค์การการค้าโลก และให้ อก. เร่งดำเนินการจัดทำแผนการปรับโครงสร้างอุตสาหกรรมอ้อยและน้ำตาลทรายทั้งระบบ โดยนำแผนการบริหารจัดการพื้นที่เกษตรกรรม (Zoning) ที่เหมาะสมสำหรับการปลูกอ้อยมาพิจารณาประกอบการดำเนินการ และนำเสนอต่อ ครม. โดยด่วนต่อไป3. ให้ อก. ร่วมกับหน่วยงานที่เกี่ยวข้อง เช่น กค. กษ. พน. พิจารณาแนวทางการส่งเสริมให้มีการนำอ้อยไปใช้ประโยชน์อื่นนอกเหนือจากการนำมาผลิตเป็นน้ำตาลทราย เช่น นำไปผลิตเอทานอลเพื่อใช้เป็นส่วนผสมในน้ำมันเชื้อเพลิงสำหรับรถยนต์หรือเครื่องจักร รวมทั้งกำหนดมาตรการจูงใจ เช่น มาตรการทางภาษี เพื่อให้มีการใช้น้ำมันเชื้อเพลิงที่ผสมเอทานอลเพิ่มขึ้นด้วย | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** พัฒนาประสิทธิภาพในการปลูกอ้อยเพื่อลดต้นทุนการผลิต และสนับสนุนการพัฒนาเกษตรและชนบทของไทย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** (ร่าง) แผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 – 2564)**สารัตถะ :** วธ. เสนอ ครม. พิจารณาให้ความเห็นชอบ ดังนี้1. (ร่าง) แผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 – 2564) เพื่อเป็นกลไกสำคัญของรัฐในการแก้ไขปัญหาสังคมที่เป็นวิกฤตคุณธรรมของคนในชาติ ให้เกิดความสมดุลทั้งทางวัตถุและจิตใจ ประเทศชาติและประชาชนมีความมั่นคง มั่งคั่ง และยั่งยืน2. ให้หน่วยงานที่เกี่ยวข้องนำแผนแม่บทฯ ไปปฏิบัติและรายงานผลต่อคณะกรรมการส่งเสริมคุณธรรมแห่งชาติ เพื่อรายงานต่อ ครม. ต่อไป3. ให้ สงป. ใช้แม่บทฯ เป็นแนวทางในการพิจารณาจัดสรรงบประมาณประจำปีของหน่วยงานที่เกี่ยวข้องต่อไปโดยมีรายละเอียดสรุปได้ ดังนี้1. คณะอนุกรรมการจัดทำแผนแม่บทส่งเสริมคุณธรรมแห่งชาติ ฉบับที่ 1 ได้จัดทำ (ร่าง) แผนแม่บทฯ โดยได้ผ่านการพิจารณาจากผู้ทรงคุณวุฒิ นักวิชาการ หน่วยงานภาครัฐ เอกชน สื่อมวลชน และกระบวนการรับฟังความคิดเห็นสาธารณะโดยวิธีประชาพิจารณ์จากภาคส่วนต่างๆ ใน 4 ภาคทั่วประเทศ เพื่อให้ (ร่าง) แผนแม่บทฯ มีเป้าหมายและทิศทางที่ชัดเจนโดยได้นำเสนอคณะกรรมการส่งเสริมคุณธรรมแห่งชาติพิจารณาให้ความเห็นชอบแล้ว ในคราวประชุม ครั้งที่ 1/2559 เมื่อวันที่ 14 ม.ค. 25592. สาระสำคัญของ (ร่าง) แผนแม่บทฯ ประกอบด้วย2.1 **วิสัยทัศน์** : “สังคมไทยมีคุณธรรมภายใต้หลักธรรมทางศาสนา ปรัชญาของเศรษฐกิจพอเพียง มีวิถีวัฒนธรรมอันดีงาม และอยู่ร่วมกันด้วยสันติสุข ในประเทศไทยประชาคมอาเซียนและประชาคมโลกย่างยั่งยืน”2.2 **เป้าประสงค์** : สังคมไทยมีคุณธรรม คนไทยปฏิบัติตนตามหลักคำสอนทางศาสนาที่ตนนับถือน้อมนำหลักปรัชญาของเศรษฐกิจพอเพียงมาปฏิบัติ ธำรงรักษาไว้ ซึ่งวัฒนธรรมอันดีงามของไทย และอยู่ร่วมกันด้วยสันติสุขในประเทศไทย ประชาคมอาเซียนและประชาคมโลกอย่างยั่งยืน2.3 **พันธกิจ** : ประกอบด้วย- พัฒนาคนให้มีคุณธรรมตามหลักธรรมทางศาสนาน้อมนำหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิต และดำรงชีวิตตามวิถีวัฒนธรรมไทยที่ดีงาม- พัฒนาระบบการบริหารจัดการด้านการส่งเสริมคุณธรรมให้มีประสิทธิภาพในมิติต่างๆ- ส่งเสริมให้ทุกภาคส่วนของสังคม ตระหนักและร่วมเป็นเครือข่ายมีส่วนร่วมคุณธรรม - ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก2.4 **ยุทธศาสตร์และกลยุทธ์ในการส่งเสริมคุณธรรม** ประกอบด้วย 4 ยุทธศาสตร์ 19 กลยุทธ์ ดังนี้ 1) **ยุทธศาสตร์ที่ 1 วางระบบรากฐานการเสริมสร้างคุณธรรมในสังคมไทย** (เป็นการวางรากฐานการพัฒนาคุณธรรมให้ทุกสถาบันในสังคมให้มีส่วนร่วมสืบสานความเป็นไทยและยึดมั่นในสถาบันชาติ ศาสนา พระมหากษัตริย์ เน้นการพัฒนาและยกระดับจิตใจประชาชนให้มีคุณธรรม)**กลยุทธ์ในการขับเคลื่อน 8 กลยุทธ์ :** วางระบบรากฐานการเสริมสร้างคุณธรรมของ 1) สถาบันครอบครัว 2) สถาบันการศึกษา 3) สถาบันศาสนา 4) สถาบันเศรษฐกิจ 5) สถาบันทางการเมืองการปกครอง 6) การใช้วัฒนธรรมไทยเป็นฐานในการเสริมสร้างคุณธรรม 7) การใช้สื่อมวลชนเป็นเครื่องมือในการส่งเสริมคุณธรรม 8) การเสริมสร้างคุณธรรมในภาควิชาชีพ**แนวทางการดำเนินการ** 1)จัดตั้งศูนย์คุณธรรมพัฒนาครอบครัวในชุมชน เพื่อเป็นศูนย์กลางในการเสริมสร้างสถาบันครอบครัวในชุมชน 2) ปรับปรุงหลักสูตรการศึกษาทุกระดับโดยให้บรรจุเรื่องคุณธรรมเป็นหลักสูตรพื้นฐาน 3) ผลิตบุคลากรทางด้านศาสนาให้เป็นแบบอย่างที่ดี 4) เสริมสร้างการเมืองการปกครองอย่างโปร่งใส 5) สร้างศูนย์ดูแลเด็กในสถานที่ทำงาน 6) ปรับปรุงแก้ไขกฎหมาย กฎเกณฑ์ ระเบียบของราชการ ให้ทันสมัยบนพื้นฐานของการมีคุณธรรม 7) จัดทำหลักเกณฑ์ วิธีการ เงื่อนไขการประเมินด้านคุณธรรมแก่ผู้ขอขึ้นทะเบียน 8) กำหนดให้มีรายการส่งเสริมคุณธรรมโดยสนับสนุนงบประมาณในการสร้างสื่อเพื่อรณรงค์เผยแพร่ 2) **ยุทธศาสตร์ที่ 2 สร้างความเข้มแข็งในระบบบริหารจัดการด้านการส่งเสริมคุณธรรมให้เป็นเอกภาพ** (เป็นการสร้างและพัฒนาระบบส่งเสริมคุณธรรมให้มีโครงข่ายที่ชัดเจนและมีประสิทธิภาพ)**กลยุทธ์ในการขับเคลื่อน 3 กลยุทธ์** : 1) สร้างและพัฒนาระบบบริหารจัดการงานด้านส่งเสริมคุณธรรมและเสริมสร้างความเป็นเอกภาพแก่ สถาบัน/องค์กรในสังคม 2) พัฒนาศักยภาพบุคลากรผู้ทำหน้าที่ในการส่งเสริมคุณธรรม 3) เสริมสร้างความเป็นเอกภาพด้วยคุณธรรม**แนวทางการดำเนินการ** 1) วิจัยและพัฒนามาตรฐานด้านการส่งเสริมคุณธรรม 2) มีระบบฐานข้อมูลเทคโนโลยีสารสนเทศเชื่อมโยงเพื่อขับเคลื่อนงานด้านส่งเสริมคุณธรรม 3) จัดหลักสูตรสำหรับเจ้าหน้าที่ในภาครัฐ 4) จัดตั้งคณะกรรมการสมานฉันท์ในชุมชนเพื่อความปรองดอง 5) กำหนดมาตรการทางกฎหมาย ระเบียบ นโยบายสาธารณะในการส่งเสริมคุณธรรม ความสามัคคีที่มีเป้าหมายเดียวกัน 6) รัฐจัดสรรงบประมาณแก่หน่วยงานกลาง ที่ทำหน้าที่ดำเนินงานส่งเสริมคุณธรรมของชาติให้เหมาะสมตามแผนงาน 7) ให้สถาบันศาสนา สถานศึกษา ชุมชน ครอบครัว เป็นฐานการส่งเสริมคุณธรรม โดยใช้งบประมาณจากรายได้แผ่นดิน 8) ให้ทุกหน่วยงาน (รัฐ/เอกชน/ประชาสังคม) กำหนดตัวชี้วัดคุณธรรมอย่างน้อย 1 ตัวชี้วัดในการเลือกบุคลากร 3) **ยุทธศาสตร์ที่ 3 สร้างเครือข่ายความร่วมมือในการส่งเสริมคุณธรรม** (เป็นการผนึกกำลังทุกภาคส่วนให้มีส่วนร่วมตลอดจนสร้างบุคคลต้นแบบที่เป็นแกนนำขับเคลื่อนและขยายภาคีเครือข่ายให้เพิ่มมากขึ้น)**กลยุทธ์ในการขับเคลื่อน 5 กลยุทธ์** 1) สร้างและขยายเครือข่ายคุณธรรมในทุกภาคส่วน 2) พัฒนาเครือข่ายขับเคลื่อนคุณธรรม 3) ส่งเสริมและสนับสนุนภาคีเครือข่ายทุกภาคส่วนในการดำเนินการด้านคุณธรรม 4) สร้างระบบบริหารจัดการภาคีเครือข่ายและแหล่งเรียนรู้ 5) ใช้มาตรการทางด้านการเงินและการคลังในการส่งเสริมเครือข่ายคุณธรรม**แนวทางการดำเนินการ** 1) ส่งเสริมสนับสนุนการจัดตั้งคณะกรรมการประสานงานความร่วมมือในการส่งเสริมคุณธรรม 2) จัดทำแผนบูรณาการสร้างความเข้มแข็งให้แก่ภาคีเครือข่าย 3) ให้ทุกภาคส่วนร่วมสนับสนุนงบประมาณและทรัพยากรการดำเนินงานด้านการส่งเสริมคุณธรรมแก่องค์กรภาคีเครือข่าย 4) รัฐจัดสรรงบประมาณอุดหนุนให้แหล่งเรียนรู้คุณธรรมทุกระดับอย่างเหมาะสม 5) ให้องค์กรภาคประชาสังคมที่สนับสนุนกิจกรรมหรือโครงการส่งเสริมคุณธรรมรูปแบบต่างๆ นำไปขอลดหย่อนภาษีเงินได้ ถึง 2 เท่า ของจำนวนที่จ่ายจริง 6) กำหนดให้มีมาตรการต่างๆ เพื่อจูงใจด้านการเงินการคลังสำหรับธุรกิจที่ดำเนินการส่งเสริมคุณธรรม 7) ส่งเสริมให้มีการจัดตั้งกองทุนสนับสนุนการส่งเสริมคุณธรรม 8) พัฒนาระบบและกลไกการตรวจสอบเงิน การคลังและเสริมสร้างวินัยการใช้จ่ายตามหลักคุณธรรม4) **ยุทธศาสตร์ที่ 4 ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก** (เป็นการสร้างคุณธรรมความร่วมมือในประชาคมอาเซียนให้อยู่ร่วมกันอย่างเอื้ออาทรและแบ่งปันในทุกมิติ)**กลยุทธ์ในการขับเคลื่อน 3 กลยุทธ์** : 1) เสริมสร้างความร่วมมือระหว่างประชาคมอาเซียนในด้านการอยู่ร่วมกันอย่างเอื้ออาทร แบ่งปันและมีจิตสาธารณะเพื่อโลกและประเทศชาติ 2) เสริมสร้างและธำรงไว้ซึ่งสันติภาพความมั่นคงและความยั่งยืนของภูมิภาคอาเซียนด้วยคุณธรรม 3) เสริมสร้างคุณธรรมและความร่วมมือระหว่างประชาคมอาเซียนและประชาคมโลกในการตระหนักและรักษาสมดุลของธรรมชาติและสิ่งแวดล้อม**แนวทางการดำเนินการ** 1) บูรณาการความร่วมมือระหว่างประชาคมอาเซียนเพื่อเสริมสร้างสังคมคุณธรรมอาเซียน 2) จัดตั้งศูนย์เรียนรู้ทางศาสนา ศิลปะและวัฒนธรรมหรือศูนย์ศาสนิกสัมพันธ์แห่งอาเซียน 3) ส่งเสริมให้ทุกภาคส่วนมีส่วนร่วมจัดการทรัพยากรธรรมชาติและสิ่งแวดล้อมทั้งในประเทศประชาคมอาเซียนและประชาคมโลกโดยยึดหลักคุณธรรม 4) ให้มีศูนย์ประสานความร่วมมือช่วยเหลือผู้ประสบภัยทางธรรมชาติและผู้ด้อยโอกาสทางสังคมระหว่างประชาคมอาเซียน 5) ส่งเสริมประชาคมอาเซียนและประชาคมโลกให้ความสำคัญกับดัชนีความสุขมวลรวมมากกว่าดัชนีมวลรวมผลิตภัณฑ์ 6) บูรณาการและสร้างการมีส่วนร่วมของทุกภาคส่วน2.5 **แผนปฏิบัติการและเป้าหมาย** **- ระยะที่ 1** เม.ย. 59 – ก.ย. 59 **แนวทางการดำเนินการ** 1) ให้ทุกหน่วยงานร่วมจัดทำแผนแม่บทฯ และแผนปฏิบัติการส่งเสริมคุณธรรม (พ.ศ. 2559 – 2564) **เป้าหมาย** ทุกหน่วยงานมีแผนแม่บทฯ และแผนงานปฏิบัติการส่งเสริมคุณธรรมของหน่วยงาน **แนวทางการดำเนินการ** 2) จัดสัมมนาและประชุมเชิงปฏิบัติการ รวมทั้งเผยแพร่รายละเอียดแผนแม่บทฯ ผ่านสื่อ รวมทั้งจัดงานสมัชชาคุณธรรมแห่งชาติ เพื่อสร้างการรับรู้และแปลงแผนแม่บท **เป้าหมาย** ทุกหน่วยงาน/องค์กรภาคีเครือข่ายมีความรู้และเข้าใจเกี่ยวกับแผนแม่บทฯ**แนวทางการดำเนินการ** 3) ส่งเสริมคุณธรรมให้มีการพัฒนาการบริหารจัดการตนเองจนเกิดเป็นชุมชน คุณธรรม องค์กรคุณธรรม และหน่วยงานคุณธรรม **เป้าหมาย** 70 ชุมชน/องค์กร/หน่วยงานต้นแบบคุณธรรม- **ระยะที่ 2** ต.ค. 2559 – มี.ค. 2560**แนวทางการดำเนินการ** 1) ส่งเสริมและสนับสนุนให้มีหลักสูตรการอบรมและพัฒนาคุณธรรมจริยธรรมให้แก่บุคลากรในทุกภาคส่วน **เป้าหมาย** บุคลากรในหน่วยงานได้อบรมและพัฒนาเพิ่มมากขึ้น ไม่น้อยกว่าร้อยละ 50**แนวทางการดำเนินการ** 2) ส่งเสริม สนับสนุน และขยายเครือข่ายหน่วยงาน/องค์กรต่างๆ ที่จัดให้มีการอบรมและพัฒนาคุณธรรมให้แก่บุคลากรในทุกภาคส่วน **เป้าหมาย** หน่วยงานจัดอบรมและพัฒนาคุณธรรม จริยธรรมให้แก่บุคลากรในภาคส่วนต่างๆ เพิ่มมากขึ้นไม่น้อยกว่า 50 หน่วยงาน/องค์กร**แนวทางการดำเนินการ** 3) ส่งเสริม สนับสนุน และขยายเครือข่ายหน่วยงาน/องค์กรต่างๆ ร่วมกันจัดกิจกรรมเทิดทูนสถาบัน (ชาติ ศาสนา พระมหากษัตริย์) **เป้าหมาย** มีหน่วยงาน/องค์กร ที่ส่งเสริมและกระตุ้นการจัดกิจกรรมเพิ่มมากขึ้นไม่น้อยกว่า 50 หน่วยงาน/องค์กร**แนวทางการดำเนินการ** 4) ให้หน่วยงานและบุคลากรภาครัฐมีหน้าที่ดำเนินกิจกรรมเพื่อส่งเสริมให้ประชาชนเข้าร่วมกิจกรรมเทิดทูนสถาบัน **เป้าหมาย** ประชาชนเข้าร่วมกิจกรรมเพิ่มมากขึ้น (ไม่น้อยกว่าร้อยละ 80 ของประชาชนทั้งหมด)**แนวทางการดำเนินการ** 5) ส่งเสริมและสนับสนุนชุมชน/องค์กร/หน่วยงานคุณธรรม ให้มีการบริหารจัดการและขยายเครือข่าย **เป้าหมาย** เกิด 700 ชุมชน/องค์กร/หน่วยงานคุณธรรม ต้นแบบทั่วประเทศ- **ระยะที่ 3** เม.ย. – ก.ย. 2560**แนวทางการดำเนินการ** แนวทางการดำเนินการเช่นเดียวกับระยะที่ 2 **เป้าหมาย** 1) มีเป้าหมายเพิ่มขึ้นจากระยะที่ 2 ร้อยละ 10 2) เกิด 7,000 ชุมชน/องค์กร/หน่วยงานคุณธรรมต้นแบบทั่วประเทศ- **ระยะที่ 4** ต.ค. 2560 – 2564**แนวทางการดำเนินการ** 1) ให้ทุกหน่วยงานมีส่วนร่วมส่งเสริมและดำเนินการส่งเสริมคุณธรรมในสังคมไทย 2) มีการพัฒนาระบบ กลไกการบริหารจัดการดำเนินงานส่งเสริมคุณธรรมจริยธรรม เช่น มีระบบการจัดการทางวิชาการในเรื่องการส่งเสริมคุณธรรม **เป้าหมาย** 1) มีภาคีเครือข่ายความร่วมมือในการส่งเสริมคุณธรรมในสังคมไทยเพิ่มขึ้น 2) ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก2.6 **งบประมาณดำเนินการ** ให้ สงป. นำแผนแม่บทฯ ไปใช้ประกอบการพิจารณาจัดสรรงบประมาณรายจ่ายประจำปีของแต่ละหน่วยงาน ตามแผนงานโครงการส่งเสริมคุณธรรมที่สอดคล้องกับแผนแม่บทฯความเห็นของ กษ.กษ. ได้พิจารณาแล้วเห็นว่า (ร่าง) แผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 – 2564) ของ วธ. เป็นแนวทางที่ดีสอดคล้องกับนโยบายของ กษ. ที่ส่งเสริมให้ข้าราชการและเจ้าหน้าที่ในสังกัดมีคุณธรรมและความซื่อสัตย์สุจริตในการปฏิบัติราชการเป็นสำคัญ เพื่อขับเคลื่อนการพัฒนาภาคการเกษตรตามแนวปรัชญาเศรษฐกิจพอเพียง และประชารัฐ รวมทั้งมุ่งเน้นการพัฒนาการบริหารจัดการของสถาบันเกษตรกร อาทิ สหกรณ์ วิสาหกิจชุมชน และกลุ่มเกษตรกร ให้ยึดหลักบรรษัทภิบาลและจรรยาบรรณในการประกอบการ ทั้งนี้ กษ. จึงเห็นควรให้ความเห็นชอบต่อ (ร่าง) แผนแม่บทดังกล่าว และพร้อมที่จะเป็นเครือข่ายความร่วมมือในการส่งเสริมคุณธรรมให้กับเกษตรกรและสถาบันเกษตรกร ผ่านศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ทั่วประเทศ เพื่อให้เกิดการขับเคลื่อนของแผนแม่บทส่งเสริมคุณธรรมแห่งชาติอย่างเป็นรูปธรรมต่อไป**มติ ครม.** : เห็นชอบตามที่ วธ. เสนอ | **หน่วยงานที่รับผิดชอบ** : วธ./กษ. (สศก.)**ประโยชน์ที่ได้รับ :** เพื่อสร้างมาตรฐานด้านคุณธรรมและธรรมาภิบาลให้แก่เจ้าหน้าที่ของรัฐและประชาชนทั่วไป และสร้างสังคมให้เข้มแข็งอย่างมีคุณภาพและคุณธรรม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** การขอความเห็นชอบต่อร่างเอกสารผลลัพธ์การประชุมรัฐมนตรีต่างประเทศอาเซียน ครั้งที่ 49 และการประชุมระดับรัฐมนตรีที่เกี่ยวข้อง**สารัตถะ :** กต. เสนอ ครม. พิจารณา ดังนี้1. ให้ความเห็นชอบต่อร่างเอกสาร 9 ฉบับ และหากมีความจำเป็นต้องแก้ไขร่างเอกสารในส่วนที่ไม่ใช่สาระสำคัญหรือไม่ขัดต่อผลประโยชน์ของประเทศไทย ขอให้กระทรวงการต่างประเทศดำเนินการได้โดยไม่ต้องนำเสนอคณะรัฐมนตรีเพื่อพิจารณาอีก2. ให้รัฐมนตรีว่าการกระทรวงการต่างประเทศหรือผู้แทนที่ได้รับมอบหมายร่วมรับรองเอกสาร3. ให้รัฐมนตรีว่าการกระทรวงการต่างประเทศหรือผู้แทนที่ได้รับมอบร่วมลงนามร่างบันทึกความเข้าใจฯทั้งนี้ หากกรณีผู้แทนฯ ให้กระทรวงการต่างประเทศออกหนังสือมอบอำนาจเต็ม (Full Power) ให้แก่ผู้แทนดังกล่าว4. ให้กระทรวงการต่างประเทศดำเนินการที่เกี่ยวข้องเพื่อให้ร่างบันทึกความเข้าใจฯ มีผลใช้บังคับในโอกาสอันเหมาะสมตามแต่จะตกลงกันระหว่างภาคี รวมทั้งให้กระทรวงการต่างประเทศจัดทำหนังสือแจ้งเลขาธิการอาเซียนว่า ไทยได้ดำเนินการตามกระบวนการภายในเสร็จสิ้นแล้วเพื่อให้ร่างบันทึกความเข้าใจฯ มีผลใช้บังคับโดยมีรายละเอียดสรุปได้ ดังนี้1. รัฐมนตรีว่าการกระทรวงการต่างประเทศมีการกำหนดจะเดินทางไปร่วมการประชุมรัฐมนตรีต่างประเทศอาเซียน ครั้งที่ 49 การประชุมรัฐมนตรีต่างประเทศอาเซียนกับประเทศคู่เจรจา การประชุมรัฐมนตรีต่างประเทศอาเซียนบวกสาม ครั้งที่ 17 การประชุมรัฐมนตรีต่างประเทศของการประชุมสุดยอดเอเชียตะวันออก ครั้งที่ 6 และการประชุมรัฐมนตรีต่างประเทศของการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ครั้งที่ 23 – 26 ก.ค. 2559 ที่เวียงจันทน์2. ในช่วงการประชุมดังกล่าวจะมีการรับรองเอกสาร 7 ฉบับ ได้แก่ (1) ร่างแถลงการณ์ร่วมของการประชุมรัฐมนตรีต่างประเทศอาเซียน ครั้งที่ 49 (2) ร่างแถลงการณ์ร่วมของการประชุมรัฐมนตรีต่างประเทศอาเซียนในโอกาสครบรอบ 40 ปี สนธิสัญญามิตรภาพและความร่วมมือในเอเชียตะวันออกเฉียงใต้ (3) ร่างแถลงการณ์การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยการเสริมสร้างความร่วมมือในการจัดการความเคลื่อนไหวข้ามแดนของอาชญากร (4) ร่างแถลงการณ์การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยความร่วมมือด้านการป้องกัน ยับยั้ง และขจัดการทำการประมงผิดกฎหมายขาดการรายงาน และไร้การควบคุม (5) ร่างแถลงการณ์รัฐมนตรีการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยการเสริมสร้างความร่วมมือระหว่างหน่วยงานบังคับใช้กฎหมายทางทะเล (6) ร่างแถลงการณ์รัฐมนตรีต่างประเทศกรอบการประชุมสุดยอดเอเชยตะวันออกว่าด้วยการปลดอาวุธนิวเคลียร์ของคาบสมุทรเกาหลี (7) ร่างแถลงการณ์ร่วมของรัฐมนตรีต่างประเทศอาเซียนและจีนว่าด้วยการปฏิบัติตามปฏิญญาว่าด้วยการปฏิบัติของภาคีในทะเลจีนใต้อย่างเต็มที่และประสิทธิภาพ และจะมีการลงนามเอกสาร 2 ฉบับ ได้แก่ (1) ร่างบันทึกความเข้าใจว่าด้วยการจัดตั้งศูนย์อาเซียน – จีน ระหว่างรัฐบาลของประเทศสมาชิกอาเซียนกับรัฐบาลสาธารณรัฐประชาชนจีน และ (2) ร่างบันทึกความเข้าใจว่าด้วยการจัดตั้งศูนย์อาเซียน – อินเดีย ระหว่างรัฐบาลของประเทศสมาชิกอาเซียนกับรัฐบาลสาธารณรัฐอินเดีย เพื่อเป็นผลลัพธ์ของการประชุมและให้การประชุมมีผลเป็นรูปธรรมกต. ขอเสนอร่างเอกสารจำนวน 9 ฉบับ ซึ่งจะมีการรับรองหรือลงนามระหว่างประชุมรัฐมนตรีต่างประเทศอาเซียน ครั้งที่ 49 และการประชุมระดับรัฐมนตรีที่เกี่ยวข้อง ดังนี้1. ร่างแถลงการณ์ร่วมของการประชุมรัฐมนตรีต่างประเทศอาเซียน ครั้งที่ 49 มีสาระสำคัญย้ำถึงเจตนารมณ์ของประเทศสมาชิกในการสร้างประชาคมอาเซียน โดยเสริมสร้างความร่วมมือทั้งในด้านการเมืองและความมั่นคง เศรษฐกิจ และสังคม วัฒนธรรม ความร่วมมือในประเด็นคาบเกี่ยวต่าง ๆ ความสัมพันธ์กับประเทศคู่เจรจาของอาเซียน ตลอดจนประเด็นท้าท้ายของภูมิภาคและของโลก2. ร่างแถลงการณ์ร่วมของการประชุมรัฐมนตรีต่างประเทศอาเซียนในโอกาสครบรอบ 40 ปี สนธิสัญญามิตรภาพและความร่วมมือในเอเชียตะวันออกเฉียงใต้ มีสาระสำคัญเพื่อยืนยันถึงความสำคัญของสนธิสัญญามิตรภาพและความร่วมมือในเอเชียตะวันออกเฉียงใต้ ในฐานะที่เป็นตราสารที่เป็นที่ยอมรับในการกำหนดการดำเนินความสัมพันธ์ระหว่างรัฐในภูมิภาคเอเชียตะวันออกเฉียงใต้ สนับสนุนให้มีความร่วมมือระหว่างกันเพื่อปฏิบัติตามและยึดมั่นในหลักการของสนธิสัญญาฯ อาทิ การเคารพอำนาจอธิปไตย การไม่แทรกแซงในกิจการภายใน การแก้ไขปัญหาโดยสันติวิธี การไม่ใช้หรือขู่ว่าจะใช้กำลัง รวมทั้งเรียกร้องให้อัครภาคีผู้ทำสัญญาเคารพและสนับสนุนหลักการดังกล่าว ตลอดจนเปิดช่องทางให้มีการส่งเสริมหลักการดังกล่าวนอกภูมิภาคเอเชียตะวันออกเฉียงใต้และพิจารณาคำขอของประเทศภายนอกภูมิภาคที่สนใจที่จะเข้าเป็นภาคีสนธิสัญญาฯ3. ร่างแถลงการณ์การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยการเสริมสร้างความร่วมมือในการจัดการความเคลื่อนไหวข้ามแดนของอาชญากร ย้ำความมุ่งมั่นในการส่งเสริมความร่วมมือในระดับภูมิภาคเพื่อจัดการอาชญากรข้ามแดน ผ่านการส่งเสริมความร่วมมือด้านการบริหารจัดการชายแดน การแลกเปลี่ยนข้อมูลและแนวปฏิบัติที่ดีระหว่างหน่วยงานบังคับใช้กฎหมาย ตามแนวทางของกฎหมายภายในและกฎหมายระหว่างประเทศที่เกี่ยวข้อง โดยเฉพาะอย่างยิ่ง เพื่อการป้องกันและปราบปรามยาเสพติด การค้ามนุษย์ และการก่อการร้าย4. ร่างแถลงการณ์การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยความร่วมมือด้านการป้องกัน ยับยั้ง และขจัดการทำการประมงผิดกฎหมายขาดการรายงาน และไร้การควบคุม ย้ำเจตนารมณ์ของประเทศสมาชิกในการส่งเสริมความร่วมมือเพื่อต่อต้านการทำการประมงผิดกฎหมายขาดการรายงาน แลไร้การควบคุม ตลอดจนเชิญให้ประเทศสมาชิกดำเนินมาตรการต่าง ๆ ตามแนวทางของกฎหมายและกฎระเบียบระหว่างประเทศ เพื่อป้องกัน ยับยั้ง และขจัดการทำการประมงผิดกำหมายฯ5. ร่างแถลงการณ์รัฐมนตรีการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย – แปซิฟิก ว่าด้วยการเสริมสร้างความร่วมมือระหว่างหน่วยงานบังคับใช้กฎหมายทางทะเล ย้ำความสำคัญของการมีความร่วมมือที่เป็นรูปธรรมระหว่างหน่วยงานบังคับกฎหมายทางทะเลของสมาชิก ผ่านการเสริมสร้างขีดความสามารถของสมาชิกในการส่งเสริมความปลอดภัยในการเดินเรือ การจัดการอุบัติภัยทางเรือและการตอบสนองความท้าทายทางทะเลรูปแบบใหม่ ตลอดจนการแลกเปลี่ยนประสบการณ์ในการจัดการเรือประมงของประเทศอื่น ๆการดำเนินการลาดตระเวนร่วมเพื่อต่อต้านปัญหาโจรสลัดและอาชญากรรมข้ามชาติประเภทอื่น ๆ เป็นต้น6. ร่างแถลงการณ์รัฐมนตรีต่างประเทศกรอบการประชุมสุดยอดเอเชยตะวันออกว่าด้วยการปลดอาวุธนิวเคลียร์ของคาบสมุทรเกาหลี มีสาระสำคัญเกี่ยวกับการแสดงความห่วงกังวลและการประฌามพัฒนาการบนคาบสมุทรเกาหลี โดยเฉพาะการทดลองอาวุธนิวเคลียร์และขีปนาวุธพิสัยไกลของสาธารณรัฐประชาธิปไตยประชาชนเกาหลีซึ่งเป็นการละเมิดต่อข้อมติคณะมนตรีความมั่นคงแห่งสหประชาชาติที่ 2270 และเน้นย้ำความจำเป็นในการปฏิบัติตามทุกพันธกรณีภายใต้แถลงการณ์ร่วมของการเจรจาหกฝ่าย เมื่อวันที่ 18 ก.ย. ค.ศ. 2005 เพื่อสันติภาพ ความมั่นคงและเสถียรภาพในภูมิภาค7. ร่างแถลงการณ์ร่วมของรัฐมนตรีต่างประเทศอาเซียนและจีนว่าด้วยการปฏิบัติตามปฏิญญาว่าด้วยการปฏิบัติของภาคีในทะเลจีนใต้อย่างเต็มที่และประสิทธิภาพ มีสาระสำคัญยืนยันเจตนารมณ์ที่จะปฏิบัติตามปฏิญญาว่าด้วยการปฏิบัติของภาคีในทะเลจีนใต้อย่างเต็มที่และมีประสิทธิภาพในทุกข้อบทบาท เพื่อส่งเสริมเสรีภาพในการเดินเรือและบินผ่านทะเลจีนใต้ และดำรงไว้ซึ่งสันติภาพและเสถียรภาพในทะเลจีนใต้ ทั้งนี้ อาเซียนและจีนอยู่ระหว่างการผนวกร่างเอกสารที่เสนอโดยฝ่ายจีนและฟิลิปปินส์ ซึ่งสาระสำคัญของเอกสารดังกล่าวจะเป็นการผนวกสาระของเอกสารทั้งสองฉบับเข้าด้วยกัน8. ร่างบันทึกความเข้าใจว่าด้วยการจัดตั้งศูนย์อาเซียน – จีน ระหว่างรัฐบาลของประเทศสมาชิกอาเซียนกับรัฐบาลสาธารณรัฐประชาชนจีน ร่างบันทึกความเข้าใจฯ ฉบับใหม่จัดทำขึ้นเพื่อใช้แทนบันทึกความเข้าใจฯ ฉบับเก่าซึ่งลงนามเมื่อวันที่ 25 ตุลาคม 2552 มีผลบังคับใช้เป็นเวลา 5 ปี และจะหมดอายุในเดือนพฤศจิกายน 2559 โดยมีสาระสำคัญเกี่ยวกับการจัดตั้งศูนย์ฯ อาทิ หน้าที่และที่ตั้ง วัตถุประสงค์ บทบาทและกิจกรรม การเป็นสมาชิก องค์กร คณะมนตรีร่วม คณะกรรมการบริหารร่วม สำนักเลขาธิการและการระดมทุน เป็นต้น ทั้งนี้ ศูนย์ฯ จัดตั้งขึ้นเพื่อส่งเสริมการค้า การลงทุน การศึกษา การท่องเที่ยวและการระดมทุน เป็นต้น ทั้งนี้ ศูนย์ฯ จัดตั้งขึ้นเพื่อส่งเสริมการค้า การลงทุน การศึกษา การท่องเที่ยวและการแลกเปลี่ยนด้านวัฒนธรรมระหว่างประเทศสมาชิกอาเซียนกับสาธรณรัฐประชาชนจีน9. ร่างบันทึกความเข้าใจว่าด้วยการจัดตั้งศูนย์อาเซียน – อินเดีย ระหว่างรัฐบาลของประเทศสมาชิกอาเซียนกับรัฐบาลสาธารณรัฐอินเดีย มีสาระสำคัญเกี่ยวกับการจัดตั้งศูนย์อาเซียน – อินเดีย ซึ่งมีสถานะเป็นองค์กรที่ไม่แสวงผลกำไร ทำหน้าที่เป็นศูนย์วิจัยและศึกษาความสัมพันธ์ระหว่างอาเซียนและอินเดียในทุกมิติ ทั้งด้านการเมืองและความมั่นคง เศรษฐกิจ สังคมและวัฒนธรรม รวมทั้งเป็นศูนย์บริการแบบเบ็ดเสร็จที่ให้บริการข้อมูล คำแนะนำ และจัดกิจกรรมต่างๆ เพื่อส่งเสริมความเชื่อมโยงระหว่างอาเซียนกับอินเดียในทุกด้าน ทั้งด้านโครงสร้างพื้นฐาน กฎระเบียบ และความสัมพันธ์ระดับประชาชน การค้า การลงทุน การท่องเที่ยว และการแลกเปลี่ยนด้านการศึกษาและวัฒนธรรม**มติ ครม. :** เห็นชอบตามที่ กต. เสนอ ทั้งนี้ หากมีความจำเป็นต้องแก้ไขปรับปรุงร่างเอกสารฯ ในส่วนที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กต. ดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กต./กษ. (สศก.)**ประโยชน์ที่ได้รับ :** เพื่อให้เห็นถึงความมุ่งมั่นและความพร้อมของไทยในการสนับสนุนการดำเนินงานต่าง ๆ ในกรอบอาเซียน รวมทั้งการกระชับความสัมพันธ์กับประเทศคู่เจรจาในกรอบต่าง ๆ และจะช่วยเสริมสร้างความมั่นคงและส่งเสริมผลประโยชน์ทางเศรษฐกิจของไทย**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** การขยายระยะเวลาสำหรับมาตรการภาษีเพื่อสนับสนุนการประกอบธุรกิจในเขตพัฒนาพิเศษเฉพาะกิจและมาตรการทางภาษีเพื่อสนับสนุนให้มีการติดตั้งระบบกล้องโทรทัศน์วงจรปิด (CCTV) ในเขตพัฒนาพิเศษเฉพาะ (ร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีและยกเว้นรัษฎากร (ฉบับที่ ..) พ.ศ. .... และร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....)**สารัตถะ :** กค. เสนอคณะรัฐมนตรีเพื่อให้ความเห็นชอบการขยายระยะเวลาสำหรับมาตรการภาษีเพื่อสนับสนุนการประกอบธุรกิจในเขตพัฒนาพิเศษเฉพาะกิจ และมาตรการทางภาษีเพื่อสนับสนุนให้มีการติดตั้งระบบกล้องโทรทัศน์วงจรปิด (CCTV) ในเขตพัฒนาพิเศษเฉพาะกิจโดยมีรายละเอียดสรุปได้ ดังนี้กค. เสนอ ครม. พิจารณา มาตรการภาษีเพื่อช่วยเหลือผู้ประกอบกิจการในเขตพัฒนาพิเศษเฉพาะกิจที่ผ่านมาได้มีส่วนช่วยในการสนับสนุนและจูงใจให้ผู้ประกอบธุรกิจประกอบกิจการในพื้นที่ต่อไป ดังนั้น เพื่อช่วยกระตุ้นให้มีการลงทุน อันจะช่วยส่งผลดีต่อเศรษฐกิจในพื้นที่ จึงเห็นควรกำหนดให้มีการขยายเวลาการลดอัตราภาษีเงินได้และภาษีธุรกิจเฉพาะให้แก่ผู้ประกอบกิจการในท้องที่ดังกล่าวออกไปอีกเป็นระยะเวลา 3 ปี ตั้งแต่ปี พ.ศ. 2561 ถึงปี พ.ศ. 2563 และเพื่อจูงใจและสนับสนุนให้ผู้ประกอบกิจการมีส่วนร่วมในการช่วยลดความรุนแรง และช่วยให้ประชาชนใช้ชีวิตได้อย่างปกติ อันจะเสริมสร้างคุณภาพชีวิตให้ดีขึ้น และกระตุ้นให้มีการท่องเที่ยวในพื้นที่ รวมทั้งเป็นการสนับสนุนการดำเนินการของภาครัฐตามแผนปฏิบัติการ การแก้ไขปัญหาและพัฒนาจังหวัดชายแดนภาคใต้ จึงเห็นควรกำหนดให้ผู้ประกอบกิจการที่มีสถานประกอบการตั้งอยู่ในเขตพัฒนาพิเศษเฉพาะกิจสามารถหักรายจ่ายค่าซื้อและค่าติดตั้งระบบโทรทัศน์วงจรปิดได้เพิ่มขึ้นอีก 1 เท่า เป็นระยะเวลา 5 ปี ตั้งแต่ปี พ.ศ. 2559 ถึง ปี พ.ศ. 2563 โดยมีหลักการ ดังนี้1. ลดอัตราภาษีเงินได้บุคคลธรรมดาให้แก่ผู้มีเงินได้ที่มีสถานประกอบกิจการตั้งอยู่ในเขตพัฒนาพิเศษเฉพาะกิจ โดยให้สามารถเลือกนำเงินได้ตามมาตรา 40 (7) และ (8) แห่งประมวลรัษฎากรมาคำนวณเพื่อเสียภาษีในอัตราร้อยละ 0.1 ของเงินได้ โดยไม่ต้องนำเงินได้ดังกล่าวไปรวมคำนวณกับเงินได้อื่นทั้งนี้ สำหรับเงินได้ที่เกิดขึ้นในปี พ.ศ. 2561 ถึงปี พ.ศ. 2563 เฉพาะที่ได้จากการผลิตสินค้าหรือการขายสินค้าหรือให้บริการในเขตพัฒนาพิเศษเฉพาะกิจ2. ลดอัตราภาษีเงินได้นิติบุคคลเหลือร้อยละ 3 ของกำไรสุทธิให้แก่บริษัทหรือห้างหุ้นส่วนนิติบุคคลที่มีสถานประกอบกิจการตั้งอยู่ในเขตพัฒนาพิเศษเฉพาะกิจ และมีรายได้เกิดขึ้นจากการผลิตสินค้าหรือการขายสินค้าหรือการให้บริการในเขตดังกล่าว ตั้งแต่รอบระยะเวลาบัญชี 2561 ที่เริ่มในหรือหลังวันที่ 1 มกราคม พ.ศ. 2561 ถึงรอบระยะเวลาบัญชี 2563 ที่สิ้นสุดภายในหรือหลังวันที่ 31 ธันวาคม พ.ศ. 25633. ลดอัตราภาษีเงินได้บุคคลธรรมดาหัก ณ ที่จ่าย และให้เสียในอัตราร้อยละ 0.1 สำหรับเงินได้จากการขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจ สำหรับเงินได้ที่เกิดขึ้นตั้งแต่ ปี พ.ศ. 2561 ถึงปี พ.ศ. 2563 และเมื่อกำหนดเวลาการยื่นรายการให้รับยกเว้นไม่ต้องนำเงินได้มารวม คำนวณเพื่อเสียภาษี ทั้งนี้เฉพาะผู้มีเงินได้ที่ไม่ขอรับเงินที่ถูกหักไว้คืนหรือไม่ขอเครดิตเงินภาษีที่ถูกหักไว้นั้นไม่ว่าทั้งหมดหรือบางส่วน4. ลดอัตราภาษีธุรกิจเฉพาะเหลือร้อยละ 0.1 สำหรับรายรับจากการขายอสังหาริมทรัพย์เป็นทางค้าหรือหากำไร ทั้งนี้ เฉพาะรายรับจากการขายอสังหาริมทรัพย์ที่ตั้งอยู่ในเขตพัฒนาพิเศษเฉพาะกิจที่ได้กระทำในระหว่างวันที่ 1 มกราคม พ.ศ. 2561 ถึงวันที่ 31 ธันวาคม พ.ศ. 25635. กำหนดให้บุคคลธรรมดาที่มีเงินได้ตามมาตรา 40(5) (6) (7) และ (8) แห่งประมวลรัษฎากร ซึ่งมีสถานประกอบกิจการตั้งอยู่ในเขตพัฒนาพิเศษเฉพาะกิจ สามารถหักค่าใช้จ่ายค่าซื้อและค่าติดตั้งระบบกล้องโทรทัศน์วงจรปิดได้อีกในอัตราร้อยละ 100 ของค่าใช้จ่ายดังกล่าว ทั้งนี้ สำหรับการยื่นรายการเสียภาษีเงินได้บุคคลธรรมดาตั้งแต่ปี 2559 ถึงปีภาษี 25636. กำหนดให้บริษัทหรือห้างหุ้นส่วนนิติบุคคล ซึ่งมีสถานประกอบกิจการตั้งอยู่ในเขตพัฒนาพิเศษเฉพาะกิจ สามารถหักรายจ่ายค่าซื้อและค่าติดตั้งระบบกล้องโทรทัศน์วงจรปิดได้อีกในอัตราร้อยละ 100 ของรายจ่ายดังกล่าวทั้งนี้ สำหรับรอบระยะเวลาบัญชี 2559 ที่เริ่มในหรือหลังวันที่ 1 มกราคม พ.ศ. 2559 ถึงรอบระยะเวลาบัญชี 2563 ที่สิ้นสุดภายในหรือวันที่ 31 ธันวาคม พ.ศ. 2563**มติ ครม. :** เห็นชอบตามที่ กค. เสนอ | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อเป็นการช่วยบรรเทาภาระภาษีให้แก่ผู้ประกอบการ ส่งเสริมให้มีการลงทุน และสร้างความสงบและความมั่นคงในพื้นที่จังหวัดชายแดนภาคใต้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างกฎกระทรวงให้ใช้บังคับผังเมืองรวมเมืองเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555)**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมเมืองเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555) ตามที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้1. มท. เสนอว่า ยผ. ได้รับแจ้งจากจังหวัดเชียงใหม่ว่าหลังจากมีประกาศใช้บังคับกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 แล้ว ปรากฏว่าสภาพการณ์และสิ่งแวดล้อมมีการเปลี่ยนแปลงไปในสาระสำคัญ ทำให้ผังเมืองรวมนั้นไม่เหมาะสมที่จะรองรับการพัฒนาหรือดำรงรักษาเมืองต่อไป และได้ส่งผลกระทบต่อการดำเนินการก่อสร้างศูนย์บริการสุขภาพและบริการสาธารณสุข อาคารผู้ป่วยและศูนย์ผ่าตัด และอาคารหอพักแพทย์โรงพยาบาลมหาราชนครเชียงใหม่ และอาคารโรงพยาบาลดารารัศมี ซึ่งเป็นกิจการเกี่ยวกับสาธารณูปโภคและสาธารณูปการเพื่อประโยชน์แห่งรัฐ จังหวัดเชียงใหม่ได้รวบรวมปัญหาในภาคส่วนต่างๆ ที่เกี่ยวข้องและได้มีการประชุมคณะที่ปรึกษาผังเมืองรวมเมืองเชียงใหม่ และคณะอนุกรรมการผังเมืองเพื่อพิจารณาด้านผังเมือง โดยขอให้แก้ไขกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 ซึ่ง ยผ. ได้เสนอคณะกรรมการผังเมืองประชุมพิจารณาแล้วมีมติเห็นชอบให้แก้ไขปรับปรุงกฎกระทรวงดังกล่าวตามหลักเกณฑ์และเงื่อนไขที่กำหนดไว้ได้ และได้นำไปปิดประกาศ 90 วัน เพื่อให้ผู้มีส่วนได้เสียไปตรวจดูและยื่นคำร้อง เมื่อครบกำหนดปิดประกาศไม่มีผู้ยื่นคำร้องและได้เสนอคณะกรรมการผังเมืองทราบเมื่อวันที่ 29 พ.ค. 2558 แล้ว จึงได้เสนอร่างกฎกระทรวงดังกล่าวมาเพื่อดำเนินการ2. แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 เกี่ยวกับการใช้ประโยชน์ที่ดินโดยเพิ่มเติมข้อกำหนดให้ไม่มีการจำกัดความสูงของอาคารในบริเวณที่ดินประเภทพาณิชยกรรมและที่อยู่อาศัยหนาแน่นมาก และที่ดินประเภทสถาบันราชการ ให้สามารถใช้ประโยชน์ที่ดินเพื่อสาธารณูปโภคและสาธารณูปการหรือสาธารณประโยชน์ที่เกี่ยวข้องกับการสาธารณสุขได้ความเห็นของ กษ.กษ. ได้พิจารณาแล้ว เห็นว่าร่างกฎกระทรวงให้ใช้บังคับผังเมืองรวมเมืองเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555) มีวัตถุประสงค์เพื่อปรับปรุงข้อกำหนดเกี่ยวกับการใช้ประโยชน์ที่ดินประเภทพาณิชยกรรมและที่อยู่อาศัยหนาแน่นมาก และที่ดินประเภทสถาบันราชการให้สามารถใช้ประโยชน์ที่ดินเพื่อการสาธารณูปโภคและสาธารณูปการหรือสาธารณประโยชน์ที่เกี่ยวข้องกับสาธารณสุข ซึ่งไม่มีผลกระทบต่อภารกิจของ กษ. จึงเห็นด้วยกับร่างกฎกระทรวงดังกล่าว**มติ ครม. :** อนุมัติหลักการร่างกฎกระทรวงดังกล่าวตามที่ มท. เสนอ และให้ส่ง สคก. ตรวจพิจารณา โดยรับความเห็นของ พน. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อปรับปรุงข้อกำหนดเกี่ยวกับการใช้ประโยชน์ที่ดินประเภทพาณิชยกรรมและที่อยู่อาศัยหนาแน่นมาก และที่ดินประเภทสถาบันราชการให้สามารถใช้ประโยชน์ที่ดินเพื่อการสาธารณูปโภคและสาธารณูปการหรือสาธารณประโยชน์ที่เกี่ยวข้องกับสาธารณสุข**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างกฎกระทรวงให้ใช้บังคับผังเมืองรวมชุมชนเวียงสา จังหวัดน่าน พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนเวียงสา จังหวัดน่าน พ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า ยผ. ได้ดำเนินการวางและจัดทำผังเมืองรวมชุมชนเวียงสา จังหวัดน่าน ในท้องที่ตำบลกลางเวียง และบางส่วนของตำบลส้าน อำเภอเวียงสา จังหวัดน่าน ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าวและติดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีผู้ยื่นคำร้อง จำนวน 251 ฉบับ 246 ราย 7 เรื่อง โดยเป็นคำร้องด้านการใช้ประโยชน์ที่ดิน 13 ฉบับ 9 ราย 2 เรื่อง คำร้องด้านการคมนาคมและการขนส่ง 78 ฉบับ 77 ราย 2 เรื่อง และคำร้องด้านอื่นๆ 160 ฉบับ 160 ราย 3 เรื่อง ซึ่งคณะกรรมการผังเมืองได้พิจารณาคำร้องดังกล่าวเมื่อวันที่ 29 พ.ค. 2558 แล้วมีมติยกคำร้องทุกคำร้อง จึงได้เสนอร่างกฎกระทรวงดังกล่าวมาเพื่อดำเนินการความเห็นของ กษ.กษ. ได้พิจารณาแล้ว เห็นด้วยในหลักการร่างกฎกระทรวงให้ใช้บังคับผังเมืองรวมชุมชนเวียงสา จังหวัดน่าน พ.ศ. .... เนื่องจากมีวัตถุประสงค์เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม แต่มีข้อสังเกตเนื่องจากได้มีพระราชกฤษฎีกากำหนดเขตที่ดินในท้องที่ตำบลทุ่งศรีทอง ตำบลนาเหลือง ตำบลน้ำปั้ว ตำบลจอมจันทร์ ตำบลตาลขุม ตำบลปงสนุก ตำบลยาบหัวนา ตำบลกลางเวียง ตำบลไหล่น่าน ตำบลขึ่ง ตำบลแม่สา ตำบลส้านนาหนองใหม่ ตำบลอ่ายนาไลย ตำบลส้าน ตำบลแม่สาคร ตำบลน้ำมวบ อำเภอเวียงสา และตำบลศรีษะเกษ อำเภอนาน้อย จังหวัดน่าน ให้เป็นเขตปฏิรูปที่ดิน พ.ศ. 2555 ซึ่งการประกาศใช้กฎกระรวงดังกล่าวอาจส่งผลกระทบกับพื้นที่ในเขตปฏิรูปที่ดิน ดังนั้น ในขั้นตอนการตรวจพิจารณาร่างกฎกระทรวงฯ ควรมีการตรวจสอบรายละเอียดแผนที่ท้ายกฎกระทรวงก่อนเพื่อมิให้เกิดปัญหากระทบกับการใช้ประโยชน์เพื่อการปฏิรูปที่ดิน**มติ ครม. :** 1. อนุมัติหลักการร่างกฎกระทรวงดังกล่าวตามที่ มท. เสนอ และให้ส่ง สคก. ตรวจพิจารณา โดยรับความเห็นของ กษ. ทส. พน. และ อก. ไปประกอบการพิจารณาด้วย แล้วดำเนินการต่อไปได้2. ให้ มท. รับความเห็นของ ทส. ไปพิจารณาดำเนินการด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างกฎกระทรวงให้ใช้บังคับผังเมืองรวมเมืองลพบุรี พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมเมืองลพบุรี พ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า ยผ. ได้ดำเนินการวางและจัดทำผังเมืองรวมเมืองลพบุรี ในท้องที่ตำบลถนนใหญ่ ตำบลเขาสามยอด ตำบลพรหมาสตร์ ตำบลทะเลชุบศร ตำบลบางขันหมาก ตำบลท่าหิน ตำบลท่าศาลา ตำบลป่าตาล ตำบลโพธิ์เก้าต้น ตำบลโคกตูม ตำบลกกโก อำเภอเมืองลพบุรี และตำบลโพตลาดแก้ว ตำบลบางคู้ อำเภอท่าวุ้ง จังหวัดลพบุรี ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และติดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีผู้ยื่นคำร้องจำนวน 2 ฉบับ 2 ราย 3 เรื่อง โดยเป็นคำร้องด้านการแก้ไขข้อกำหนดการใช้ประโยชน์ที่ดินทั้งสิ้น ซึ่งคณะกรรมการผังเมืองได้พิจารณาคำร้องดังกล่าวเมื่อวันที่ 29 พ.ค. 2558 แล้วมีมติยกคำร้อง 2 เรื่อง และให้ตามคำร้อง 1 เรื่อง จึงได้เสนอร่างกฎกระทรวงดังกล่าวมาเพื่อดำเนินการความเห็นของ กษ.กษ. ได้พิจารณาแล้ว เห็นด้วยในหลักการของร่างกฎกระทรวงให้ใช้บังคับผังเมืองรวมเมืองลพบุรี พ.ศ. .... เนื่องจากมีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม แต่มีข้อสังเกตเนื่องจากได้มีพระราชกฤษฎีกากำหนดเขตที่ดินในท้องที่ตำบลบ่อทอง ตำบลหนองม่วง ตำบลชอนสารเดช อำเภอหนองม่วง ตำบลชอนม่วง ตำบลดอนดึง ตำบลดงพลับ ตำบลบางกะพี้ ตำบลลมหาสอน ตำบลเชียงงา ตำบลสนามแจง ตำบลบางพึ่ง ตำบลบางขาม ตำบลหนองทรายขาว ตำบลหนองเต่า ตำบลบ้านชี อำเภอบ้านหมี่ ตำบลเกาะแก้ว ตำบลหนองแขม ตำบลวังจั่น ตำบลห้วยโป่ง ตำบลหลุมข้าว อำเภอโคกสำโรง ตำบลโคกกระเทียม ตำบลบางขันหมาก ตำบลท่าแค ตำบลพรหมมาสตร์ อำเภอเมืองลพบุรี จังหวัดลพบุรี ตำบลลาดทิพรส อำเภอตาคลี จังหวัดนครสวรรค์ และตำบลโพธิ์ชัย อำเภออินทร์บุรี ตำบลหัวไผ่ อำเภอเมืองสิงห์บุรี จังหวัดสิงห์บุรี ให้เป็นเขตปฏิรูปที่ดิน พ.ศ. 2554 ซึ่งการประกาศใช้กฎกระทรวงดังกล่าวอาจส่งผลกระทบกับพื้นที่ในเขตปฏิรูปที่ดิน ดังนั้น ในขั้นตอนการตรวจพิจารณาร่างกฎกระทรวงฯ ควรมีการตรวจสอบรายละเอียดแผนที่ท้ายกฎกระทรวงก่อนเพื่อมิให้เกิดปัญหากระทบกับการใช้ประโยชน์เพื่อการปฏิรูปที่ดิน และเห็นควรกำหนดให้ที่ดินในเขตปฏิรูปที่ดิน สามารถใช้ประโยชน์ในที่ดินเพื่อการปฏิรูปที่ดินสำหรับเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมไว้ในกฎกระทรวงดังกล่าวด้วย**มติ ครม. :** 1. อนุมัติหลักการร่างกฎกระทรวงดังกล่าวตามที่ มท. เสนอ และให้ส่ง สคก. ตรวจพิจารณา โดยรับความเห็นของ กษ. ทส. พน. และ อก. ไปประกอบการพิจารณาด้วย แล้วดำเนินการต่อไปได้2. ให้ มท. รับความเห็นของ ทส. ไปพิจารณาดำเนินการด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** รายงานผลการพิจารณาและผลการดำเนินการตามข้อเสนอแนะเพื่อการปฏิรูปตามมาตรา 31 ของรัฐธรรมนูญแห่งราชอาณาจักรไทย (เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. ....)**สารัตถะ :** สถาบันบริหารจัดการธนาคารที่ดิน (องค์การมหาชน) (บจธ.) ได้เสนอรายงานผลการพิจารณาและผลการดำเนินการตามข้อเสนอแนะเพื่อการปฏิรูปตามมาตรา 31 ของรัฐธรรมนูญแห่งราชอาณาจักรไทย (เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. ....) ของสภาปฏิรูปแห่งชาติ (สปช.) มาเพื่อคณะรัฐมนตรีทราบโดยมีรายละเอียดสรุปได้ ดังนี้1. สำนักงานเลขาธิการสภาผู้แทนราษฎร ปฏิบัติหน้าที่สำนักงานเลขาธิการสภาปฏิรูปแห่งชาติ เสนอว่า ในคราวประชุม สปช. ครั้งที่ 44/2558 เมื่อวันที่ 9 มิ.ย. 2558 ที่ประชุมได้พิจารณาและเห็นชอบให้เสนอรายงาน เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. .... โดยมีมาตรการการปฏิรูปเกี่ยวกับการศึกษาธนาคารที่ดินและร่างพระราชบัญญัติธนาคารที่ดิน พ.ศ. .... ดังนี้ 1.1 ข้อเสนอประเด็นปฏิรูปเพื่อให้มีการกระจายการถือครองทรัพยากรที่ดินอย่างมีประสิทธิภาพ เป็นธรรม และเหมาะสมให้สามารถตอบสนองต่อความต้องการของคนทั้งประเทศได้ จึงสมควรให้มีกลไกการบริหารจัดการที่ดินที่เหมาะสมและยั่งยืน1.1.1 เพื่อให้มีกลไกการกระจายการถือครองที่ดินอย่างเป็นธรรมและยั่งยืน1.1.2 สนับสนุนให้เกษตรกรผู้ยากไร้ที่ดินทำกินหรือที่ดินอยู่อาศัย1.1.3 ส่งเสริมและสนับสนุนการบริหารจัดการที่ดินร่วมกันของชุมชน1.1.4 สนับสนุนการบริหารจัดการที่ดินของรัฐและที่ดินของเอกชนเพื่อให้มีการใช้ประโยชน์ที่ดินอย่างยั่งยืน 1.2 ข้อเสนอแนะและข้อสังเกตของ สปช.1.2.1 ปัญหาการไร้ที่ดิน การสูญเสียที่ดิน เป็นข้อจำกัดสำคัญของภาคการเกษตรไทยในปัจจุบัน และก่อให้เกิดปัญหาความไม่เป็นธรรมแก่เกษตรกรจำนวนมากและเป็นเหตุที่นำไปสู่ปัญหาบุกรุกป่า และการย้ายถิ่นฐานเข้าสู่เมือง1.2.2 ปัญหาการกระจุกตัวในการถือครองที่ดินของภาคเอกชนซึ่งนำไปสู่ปัญหาการปล่อยที่ดินรกร้าง และการใช้ที่ดินผิดวัตถุประสงค์1.2.3 การบริหารจัดการที่ดินในภาครัฐ ยังประสบปัญหาทั้งในระดับนโยบาย ระดับหน่วยปฏิบัติและระดับพื้นที่1.2.4 ปรับปรุงกลไกและรูปแบบการบริหารจัดการที่ดินเพื่อเป็นแนวทางที่ทำให้ผู้ไร้ที่ดิน กลุ่มเกษตรกร ผู้ยากจน และชุมชนมีที่ดินทำกินและที่อยู่อาศัยที่จะสามารถพัฒนาวิถีชีวิตและชุมชนได้อย่างมั่งคงแข็งแรง1.2.5 สนับสนุนการจัดตั้งธนาคารที่ดิน เพื่อเป็นกลไกให้เกิดการกระจายการถือครองที่ดินที่เป็นธรรมและยั่งยืน สนับสนุนการเข้าถึงที่ดินทำกินและที่อยู่อาศัยสำหรับเกษตรกร กลุ่มเกษตรกร ผู้ยากจน และชุมชนเพื่อให้มีการใช้ประโยชน์ที่ดินของทั้งภาครัฐและเอกชนอย่างเหมาะสม1.2.6 ควรยกเลิกพระราชกฤษฎีกาจัดตั้งสถาบันบริหารจัดการธนาคารที่ดิน (องค์กรมหาชน) 2554 และตราเป็นพระราชบัญญัติธนาคารที่ดิน พ.ศ. .... เพื่อทำหน้าที่เป็นกลไกในการขับเคลื่อนการกระจายการถือครองที่ดิน 1.3 ข้อเสนอปฏิรูปและแนวทางดำเนินการ ประเด็นกฎหมายโดยการออกพระราชบัญญัติธนาคารที่ดิน พ.ศ. ....2. ครม. ได้มีมติเมื่อวันที่ 8 ก.ย. 2558 รับทราบข้อเสนอเรื่องรายงานศึกษาธนาคารที่ดินและร่างพระราชบัญญัติธนาคารที่ดิน พ.ศ. .... และมอบหมายให้สำนักเลขาธิการนายกรัฐมนตรี โดยสถาบันบริหารจัดการธนาคารที่ดิน (องค์การมหาชน) (บจธ.) เป็นหน่วยงานหลักรับข้อเสนอแนะดังกล่าวไปพิจารณาร่วมกับ กค. กษ. ทส. และ มท. เพื่อพิจารณาศึกษาแนวทาง และความเหมาะสมของข้อเสนอดังกล่าว และสรุปผลการพิจารณาหรือผลการดำเนินการเกี่ยวกับเรื่องดังกล่าวในภาพรวม แล้วส่งให้สำนักเลขาธิการคณะรัฐมนตรีภายใน 30 วัน นับแต่วันที่ได้รับแจ้งคำสั่งเพื่อนำเสนอคณะรัฐมนตรีต่อไป3. บจธ. และหน่วยงานที่เกี่ยวข้องตามข้อ 2. ได้ประชุมหารือร่วมกันเมื่อวันที่ 2 ต.ค. 2558 ซึ่งหน่วยงานทุกหน่วยงานมีมติเห็นชอบกับรายงานการศึกษาธนาคารที่ดินและหลักการของร่างพระราชบัญญัติธนาคารที่ดิน พ.ศ. .... โดย กค. มีข้อคิดเห็นและข้อเสนอแนะเพิ่มเติมบางประการเกี่ยวกับร่างพระราชบัญญัติธนาคารที่ดิน พ.ศ. .... และได้เสนอรายงานผลการพิจารณาและผลการดำเนินการตามข้อเสนอแนะเพื่อการปฏิรูปตามมาตรา 31 ของรัฐธรรมนูญแห่งราชอาณาจักรไทย (เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. ....) ของสภาปฏิรูปแห่งชาติ (สปช.) ให้ สลค. เพื่อนำเสนอคณะรัฐมนตรี4. รองนายกรัฐมนตรี (พลเอก ประวิตร วงษ์สุวรรณ) ได้พิจารณารายงานผลการพิจารณาและผลการดำเนินการตามข้อ 3. แล้วเห็นว่า กค. ยังมีข้อคิดเห็นและข้อเสนอแนะเพิ่มเติมบางประการเกี่ยวกับร่างพระราชบัญญัติธนาคารที่ดิน พ.ศ. .... จึงมีคำสั่งมอบให้ มท. ร่วมกับ บจธ. กค. และ กษ. รับรายงานผลการพิจารณาและผลการดำเนินการดังกล่าว และความเห็นของหน่วยงานที่เกี่ยวข้องไปพิจารณาหารือให้ได้ข้อสรุปอีกครั้ง ก่อนนำเสนอสภาขับเคลื่อนการปฏิรูปประเทศต่อไป5. บจธ. เสนอว่า ในฐานะเป็นหน่วยงานที่มีภารกิจในการจัดตั้งธนาคารที่ดินได้รับเป็นผู้ประสานหน่วยงานที่เกี่ยวข้องเพื่อประชุมพิจารณาร่วมกันตามคำสั่งรองนายกรัฐมนตรี (พลเอก ประวิตร วงษ์สุวรรณ) ตามข้อ 4. และเนื่องจากมีหน่วยงานที่เกี่ยวข้องและร่วมพิจารณารายงานผลการพิจารณาและผลการดำเนินการตามข้อเสนอแนะเพื่อการปฏิรูปตามมาตรา 31 ของรัฐธรรมนูญแห่งราชอาณาจักรไทย (เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. ....) ของ สปช. มาตั้งแต่ต้น คือ สำนักเลขาธิการคณะรัฐมนตรี สำนักเลขาธิการนายกรัฐมนตรี และกระทรวงทรัพยากรธรรมชาติและสิ่งแวดล้อม บจธ. จึงได้เชิญเข้าร่วมประชุมหารือด้วยเมื่อวันที่ 14 ม.ค. 2559 ซึ่งที่ประชุมได้พิจารณาและมีมติเห็นตรงกันว่ารายงานของสภาปฏิรูปแห่งชาติ เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. .... เป็นรายงานที่มีความสมบูรณ์ครบถ้วนทุกมิติ เป็นแนวทางในการบริหารจัดการที่ดินของประเทศที่จะนำไปสู่การแก้ไขปัญหาเรื่องที่ดินทำกินของประชาชนได้อย่างมั่นคงและยั่งยืนและการจัดตั้งธนาคารที่ดินจะนำไปสู่การป้องกัน และการแก้ไขปัญหาการขาดแคลนที่ดินทำกินการสูญเสียสิทธิในที่ดิน (ที่ดินหลุดมือ) การบุกรุกที่ดินของรัฐและเอกชน โดยเป็นการแก้ไขปัญหาอย่างบูรณาการซึ่งไม่มีความซ้ำซ้อนกับภารกิจของหน่วยงานที่มีอยู่ อันจะนำไปสู่ความมั่นคงด้านการจัดการที่ดินอย่างมีประสิทธิภาพต่อไป โดยยึดหลักการใช้ประโยชน์ในที่ดินอย่างเต็มศักยภาพของที่ดิน ในส่วนร่างพระราชบัญญัติธนาคารที่ดิน พ.ศ. .... ที่ประชุมเห็นชอบด้วยในหลักการของร่างพระราชบัญญัติโดยมีข้อคิดเห็นของหน่วยงานที่เป็นประโยชน์ต่อการพิจารณาปรับแก้ไขร่างพระราชบัญญัติดังกล่าว ซึ่ง มท. ในฐานะหน่วยงานหลักที่ได้รับมอบหมายจะเป็นผู้ดำเนินการในส่วนที่เกี่ยวข้องต่อไป และได้สรุปผลการพิจารณา รวมทั้งข้อสังเกตและข้อเสนอแนะเกี่ยวกับเรื่องดังกล่าวแล้วความเห็นของ กษ.กษ. พิจารณาแล้วเห็นว่า รายงานผลการพิจารณาและผลการดำเนินการดังกล่าว เป็นประโยชน์ในการแก้ไขปัญหาเรื่องการบริหารจัดการที่ดินของประเทศอย่างบูรณาการและมีการบริหารทรัพยากรดินโดยการใช้ประโยชน์อย่างเต็มศักยภาพ และเพื่อให้มีการปฏิรูปการบริหารจัดการที่ดินรวมทั้งให้มีการออกกฎหมายเกี่ยวกับธนาคารที่ดิน จึงเห็นด้วยกับรายงานผลการพิจารณาและผลการดำเนินการดังกล่าว**มติ ครม. :** 1. รับทราบผลการพิจารณาตามข้อเสนอแนะเพื่อการปฏิรูปตามมาตรา 31 ของรัฐธรรมนูญแห่งราชอาณาจักรไทย (เรื่อง รายงานการศึกษาธนาคารที่ดินและร่างพระราชบัญญัติธนาคารที่ดิน พ.ศ. ....) ตามที่ บจธ. เสนอ2. ให้ สลค. ดำเนินการ ดังนี้2.1 ส่งรายงานผลการพิจารณาของ บจธ. ให้คณะกรรมการประสานงาน รวม 3 ฝ่าย (คณะรัฐมนตรี สภานิติบัญญัติแห่งชาติ และสภาขับเคลื่อนการปฏิรูปประเทศ) เพื่อพิจารณาความสอดคล้องและความเหมาะสมกับการปฏิรูปประเทศต่อไป | **หน่วยงานที่รับผิดชอบ** : บจธ./กษ. (สกม.)**ประโยชน์ที่ได้รับ :** เพื่อประโยชน์ในการแก้ไขปัญหาเรื่องการบริหารจัดการที่ดินของประเทศอย่างบูรณาการและมีการบริหารทรัพยากรดินโดยการใช้ประโยชน์อย่างเต็มศักยภาพ และเพื่อให้มีการปฏิรูปการบริหารจัดการที่ดินรวมทั้งให้มีการออกกฎหมายเกี่ยวกับธนาคารที่ดิน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร พ.ศ. 2556)**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร พ.ศ. 2556) ซึ่งมีสาระสำคัญเป็นการแก้ไขข้อกำหนดการใช้ประโยชน์ที่ดินให้เหมาะสมกับสภาพการณ์และสิ่งแวดล้อมที่เปลี่ยนแปลงไป และคณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า ยผ. ได้รับแจ้งจากจังหวัดสมุทรสาครว่าหลังจากที่ได้มีกฎกระทรวงใช้บังคับผังเมืองรวมชุมชนบ้านแพ้ว จังหวัดสมุทรสาคร พ.ศ. 2556 ซึ่งมีผลใช้บังคับตั้งแต่วันที่ 25 ก.ย. 2556 แล้ว ปรากฏว่า สภาพการณ์มีการเปลี่ยนแปลงไปทำให้การใช้บังคับผังเมืองรวมจังหวัดสมุทรสาครไม่สอดคล้องกับแนวทางการพัฒนาพื้นที่จังหวัดสมุทรสาครจึงขอให้มีการแก้ไขกฎกระทรวงให้ใช้บังคับผังเมืองรวมชุมชนบ้านแพ้ว จังหวัดสมุทรสาคร พ.ศ. 2556 เฉพาะส่วนหนึ่งส่วนใดให้เหมาะสมกับสภาพการณ์และสิ่งแวดล้อมที่เปลี่ยนแปลงไป ข้อ 10 วรรคหนึ่ง ที่ดินประเภทชนบทและเกษตรกรรม (สีเขียว) และข้อ 12 วรรคหนึ่ง ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม (สีเขียวอ่อน) ซึ่งที่ประชุมคณะกรรมการผังเมืองเมื่อวันที่ 24 ก.ค. 2558 ได้พิจารณาเห็นชอบให้แก้ไขเพิ่มเติมกฎกระทรวงดังกล่าวตามที่เสนอ และนำไปปิดประกาศเพื่อให้มีผู้มีส่วนได้เสียตรวจดูและยื่นคำร้อง ครบกำหนดปิดประกาศปรากกฎว่า ไม่มีผู้ยื่นคำร้อง และได้เสนอคณะกรรมการผังเมืองทราบเมื่อวันที่ 14 ม.ค. 2559 จึงได้เสนอร่างกฎกระทรวงดังกล่าวมาเพื่อดำเนินการความเห็นของ กษ.กษ. พิจารณาแล้ว เห็นด้วยในหลักการของร่างกฎกระทรวงดังกล่าว เนื่องจากมีวัตถุประสงค์เพื่อแก้ไขเพิ่มเติมข้อกำหนดการใช้ประโยชน์ที่ดินประเภทชนบทและเกษตรกรรม และที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม เพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไป หรือเพื่อประโยชน์สาธารณะ**มติ ครม. :** อนุมัติหลักการร่างกฎกระทรวงดังกล่าวตามที่ มท. เสนอ และให้ส่ง สคก. ตรวจพิจารณา โดยรับความเห็นของ พน. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อแก้ไขเพิ่มเติมข้อกำหนดการใช้ประโยชน์ที่ดินประเภทชนบทและเกษตรกรรม และที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม เพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไป หรือเพื่อประโยชน์สาธารณะ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร พ.ศ. ....**สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืนในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร เพื่อกำหนดเขตที่ดินในบริเวณที่ที่จะเวนคืนเพื่อขยายทางหลวงชนบท สายเชื่อมระหว่างทางหลวงแผ่นดินหมายเลข 3256 กับซอยกาญจนาภิเษก 39 และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนโดยมีรายละเอียดสรุปได้ ดังนี้1. คค. เสนอว่า โครงการขยายทางหลวงชนบท สายเชื่อมระหว่างทางหลวงแผ่นดินหมายเลข 3256 กับซอยกาญจนาภิเษก 39 เป็นโครงการขยายช่องจราจรจากเดิม 2 ช่องจราจร เป็น 4 ช่องจราจร ระยะทางประมาณ 2.00 กิโลเมตร เขตทางกว้างประมาณ 20 เมตร มีที่ดินที่ถูกเวนคืนประมาณ 12 ไร่ มีอาคารสิ่งปลูกสร้างและอื่นๆ ที่ถูกเวนคืนประมาณ 134 รายการ มีต้นไม้ที่ถูกเวนคืนประมาณ 674 ต้น โดยมีกรอบวงเงินในการดำเนินโครงการ แบ่งเป็นค่าก่อสร้างโครงการประมาณ 124 ล้านบาท ค่าเวนคืนที่ดิน และอสังหาริมทรัพย์ ประมาณ 90 ล้านบาท โดยมีอัตราผลตอบแทนทางเศรษฐกิจของโครงการ (EIRR) เท่ากับร้อยละ 12.92 และกรมทางหลวงชนบทได้ดำเนินการจัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว2. กรมทางหลวงชนบทได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร พ.ศ. 2555 เพื่อขยายทางหลวงชนบทสายเชื่อมระหว่างทางหลวงแผ่นดินหมายเลข 3256 กับซอยกาญจนาภิเษก 39 ในราชกิจจานุเบกษา เล่ม 129 ตอนที่ 37 ก ลงวันที่ 27 เม.ย. 2555 มีกำหนดระยะเวลาใช้บังคับ 4 ปี **ตั้งแต่วันที่ 28 เม.ย. 2555 และสิ้นสุดระยะเวลาใช้บังคับวันที่ 27 เม.ย. 2559**3. เนื่องจากโครงการดังกล่าวยังดำเนินการไม่แล้วเสร็จ อยู่ระหว่างดำเนินการตรวจสอบรายละเอียดของผู้ถูกเวนคืนเพื่อความถูกต้องและเสนอคณะกรรมการกำหนดราคาเบื้องต้นเพื่อกำหนดราคาค่าทดแทน ทำสัญญาซื้อขายและการจ่ายเงินค่าทดแทนอสังหาริมทรัพย์ที่ถูกเวนคืน **จึงทำให้การเวนคืนอสังหาริมทรัพย์ตามพระราชกฤษฎีกาฉบับดังกล่าวไม่อาจดำเนินการแล้วเสร็จทันภายในระยะเวลาใช้บังคับของพระราชกฤษฎีกาได้** อย่างไรก็ดีแม้พระราชกฤษฎีกาฉบับเดิมจะสิ้นสุดลงแล้ว แต่ในทางปฏิบัติสามารถดำเนินการต่อเนื่องได้ตามร่างพระราชกฤษฎีกาฉบับใหม่ที่เสนอในครั้งนี้ โดยไม่ส่งผลกระทบต่อขั้นตอนการสำรวจที่ได้ดำเนินการจนเสร็จสิ้นสมบูรณ์แล้วในช่วงที่ผ่านมา คค. จึงได้เสนอร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร พ.ศ. .... มาเพื่อ ครม. พิจารณาความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลราชาเทวะ อำเภอบางพลี จังหวัดสมุทรปราการ และแขวงดอกไม้ เขตประเวศ กรุงเทพมหานคร พ.ศ. .... เนื่องจากการขอตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ในท้องที่ดังกล่าวข้างต้น เพื่อขยายทางหลวงชนบท สายเชื่อมระหว่างทางหลวงแผ่นดินหมายเลข 3256 กับซอยกาญจนาภิเษก 39 ที่ยังก่อสร้างไม่แล้วเสร็จ โดยพื้นที่ที่ขอเวนคืนไม่มีผลกระทบต่อการดำเนินงานตามภารกิจของ กษ. แต่อย่างใด และเมื่อพระราชกฤษฎีกาฉบับนี้มีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ก็สามารถยื่นอุทธรณ์ รวมถึงใช้สิทธิในการฟ้องคดีตามขั้นตอนของกฎหมายได้ต่อไป ทั้งนี้ กษ. มีความเห็นเพิ่มเติมเกี่ยวกับการพิจารณาก่อสร้างทางหลวงสายต่างๆ โดยขอให้ คค. ให้ความสำคัญกับการพิจารณาผลกระทบด้านการระบายน้ำภายหลังจากการก่อสร้างด้วย เพื่อมิให้เกิดปัญหาเรื่องการระบายน้ำในพื้นที่บริเวณดังกล่าวในอนาคต**มติ ครม.** : 1. อนุมัติหลักการร่างพระราชกฤาฎีกาดังกล่าวตามที่ คค. เสนอ และให้ส่ง สคก. ตรวจพิจารณาแล้วดำเนินการต่อไปได้ 2. มอบหมายให้ คค. รับไปดำเนินการในการกำหนดราคาและค่าตอบแทนที่เป็นธรรมตามความเห็นของ สคก. (เรื่องเสร็จที่ 474/2551, 853/2535) ประกอบกับคำพิพากษาศาลฎีกาที่ 799/2545 และให้รับความเห็นของ กษ. สคก. สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : คค./กษ. (สกม.)**ประโยชน์ที่ได้รับ :** เพื่อขยายทางหลวงชนบทตามโครงการดังกล่าวเป็นไปตามแผนการที่กำหนดไว้ รวมทั้งเพื่ออำนวยความสะดวกและความรวดเร็วแก่การจราจรและการขนส่งทางบกอันเป็นกิจการสาธารณูปโภค และเป็นการเชื่อมโยงโครงข่ายคมนาคมขนส่งระหว่างจังหวัดสมุทรปราการกับกรุงเทพมหานคร**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ ๒8/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** แนวแนะการเลี้ยงดู ดูแล และพัฒนาเด็กโดยไม่ใช้ความรุนแรงในทุกสภาพแวดล้อม**สารัตถะ :** พม. เสนอ ครม.พิจารณาให้ความเห็นชอบให้หน่วยงานที่เกี่ยวข้องทั้งภาครัฐ ภาคเอกชน และภาคประชาสังคมนำแนวแนะการเลี้ยงดู ดูแล และพัฒนาเด็ก โดยไม่ใช้ความรุนแรงในทุกสภาพแวดล้อมไปใช้ดำเนินการเพื่อขจัดความรุนแรงต่อเด็กอย่างเหมาะสมในระดับประเทศ และเพื่อย้ำถึงเจตนารมณ์ของประเทศไทยในฐานะสมาชิกประชาคมอาเซียนในการปฏิบัติตามข้อตกลงร่วมกันที่จะขจัดความรุนแรงต่อเด็กให้หมดไปโดยมีรายละเอียดสรุปได้ ดังนี้1. ครม. มีมติ เมื่อวันที่ 9 ก.พ. 2559 รับทราบผลการประชุมสุดยอดอาเซียน ครั้งที่ 27 (27th ASEAN Summit) และการประชุมสุดยอดอื่นๆ ที่เกี่ยวข้องระหว่างวันที่ 20-22 พ.ย. 2558 ณ กรุงกัวลาลัมเปอร์ ประเทศมาเลเซีย โดยผู้นำประเทศสมาชิกอาเซียนได้มีการลงนามเอกสารสำคัญ 3 ฉบับ และรับรองเอกสารอื่นๆ อีก 17 ฉบับ รวมถึงรับรองแผนปฏิบัติการระดับภูมิภาคอาเซียนว่าด้วยการขจัดความรุนแรงต่อเด็ก (ASEAN Regional Plan of Elimination of Violence against Children: ASEAN RPA on EVAC)2. พม. รายงานว่าในการประชุมสุดยอดผู้นำอาเซียน ครั้งที่ 27 เมื่อวันที่ 21 พ.ย. 2558 ณ กรุงกัวลาลัมเปอร์ ประเทศมาเลเซีย ที่ประชุมได้ให้ความเห็นชอบแผนปฏิบัติการระดับภูมิภาคอาเซียนว่าด้วยการขจัดความรุนแรงต่อเด็ก สำหรับใช้เป็นกรอบแนวทางการดำเนินงานขจัดความรุนแรงต่อเด็กระดับอาเซียนในช่วง 10 ปีข้างหน้า (พ.ศ. 2559-2568) ประกอบไปด้วย 8 กลุ่มมาตรการ ได้แก่ การป้องกัน การคุ้มครองช่วยเหลือ การดำเนินคดี การพัฒนาศักยภาพ การวิจัย การบริหารจัดการ การติดตามและประเมินผลการสร้างเครือข่ายความร่วมมือ และการทบทวนสื่อสารระดับภูมิภาค ทั้งนี้ได้มีการเสนอให้มีการจัดทำแนวแนะการเลี้ยงดู ดูแล และพัฒนาเด็กโดยไม่ใช้ความรุนแรงในทุกสภาพแวดล้อมในระดับอาเซียนเป็นส่วนหนึ่งของมาตรการด้านการคุ้มครอง โดยประเทศไทยได้รับมอบหมายให้เป็นประเทศผู้ประสานงานหลักในการจัดทำแนวแนะดังกล่าว3. แผนปฏิบัติการระดับภูมิภาคอาเซียนว่าด้วยการขจัดความรุนแรงต่อเด็ก (ASEAN RPA on EVAC) ซึ่งมีคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็กเป็นผู้รับผิดชอบการดำเนินการจัดทำ ได้มีข้อเสนอแนะต่อการดำเนินงานเพื่อขจัดความรุนแรงต่อเด็กในระดับอาเซียนตามปฏิญญาว่าด้วยการขจัดความรุนแรงต่อสตรีและเด็ก โดยนำหลักการดังกล่าวมาสู่การปฏิบัติที่เป็นรูปธรรมเพื่อเน้นย้ำเจตนารมณ์ของประเทศสมาชิกอาเซียนที่จะไม่ยอมรับต่อความรุนแรง แสดงถึงความมุ่งมั่นที่จะยุติความรุนแรงต่อเด็กในทุกรูปแบบและในทุกสภาพแวดล้อมทั้งภายในและระหว่างประเทศ ทั้งนี้ คณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็กในคราวประชุมครั้งที่ 12 ระหว่างวันที่ 16-19 ก.พ. 2559 ณ กรุงจาการ์ตา ประเทศอินโดนีเซีย ได้มีมติเห็นชอบแนวแนะการเลี้ยงดู ดูแล และพัฒนาเด็กโดยไม่ใช้ความรุนแรงในทุกสภาพแวดล้อมในระดับอาเซียนเรียบร้อยแล้ว และทุกประเทศสมาชิกมีภารกิจที่จะต้องดำเนินการจัดทำแนวแนะฯ ที่เหมาะสมในบริบทของแต่ละประเทศ4. จากการที่ประเทศไทยได้รับมอบหมายให้เป็นประเทศผู้ประสานงานหลักในการจัดทำแนวแนะฯ คณะกรรมการส่งเสริมการพัฒนาเด็กและเยาวชนแห่งชาติ ซึ่งมีรองนายกรัฐมนตรี (พลเรือเอก ณรงค์ พิพัฒนาศัย) เป็นประธาน ได้แต่งตั้งคณะอนุกรรมการเฉพาะกิจประสานงานและจัดทำร่างนโยบายและแผนงานด้านการขจัดความรุนแรงต่อเด็กของอาเซียน เพื่อดำเนินการจัดทำแนวแนะฯ ในบริบทของประเทศไทยในระยะ 6 ปี (พ.ศ. 2559-2564) โดยมีรายละเอียดสรุปได้ ดังนี้4.1 ส่วนที่ 1 บทนำ ประกอบด้วยความเป็นมา นิยาม ความหมาย “ความรุนแรง”วัตถุประสงค์ กรอบระยะเวลาการใช้แนวแนะฯ ระหว่างปี (พ.ศ. 2559-2564)4.2 ส่วนที่ 2 องค์ความรู้ที่เป็นหลักพื้นฐานร่วมกันในทุกสภาพแวดล้อมสำหรับการเลี้ยงดู ดูแล และพัฒนาเด็กโดยไม่ใช้ความรุนแรง อาทิ สิทธิเด็ก พัฒนาการเด็ก การสื่อสารและการสร้างวินัยเชิงบวก การรู้จักตนเองในฐานะพ่อแม่ผู้ปกครองหรือผู้ที่ทำงานกับเด็กหรือเพื่อเด็ก เป็นต้น4.3 ส่วนที่ 3 สภาพแวดล้อมที่มีความรุนแรงต่อเด็ก 7 ประเภท ได้แก่ บ้าน โรงเรียน สถานที่ทำงาน ชุมชน สถานสงเคราะห์ สถานดูแลและพัฒนาเด็กปฐมวัย สถานที่ดูแลเด็กในกระบวนการยุติธรรม4.4 ส่วนที่ 4 สรุปแนวแนะฯ โดยนำเสนอการดำเนินงานแบ่งออกเป็น 4 ด้าน (การป้องกัน การคุ้มครอง การดำเนินการทางด้านกฎหมาย และการเก็บข้อมูล/การวิจัย) 132 มาตรการ4.5 ส่วนที่ 5 สาระเพิ่มเติมประกอบองค์ความรู้ เช่น วิธีการพูดคุยกับเด็กในสถานการณ์ต่างๆ4.6 ส่วนที่ 6 ภาคผนวก (ส่วนของการปฏิบัติการ) เป็นตัวอย่างโครงการ/กิจกรรมจากการนำแนวแนะฯ ไปปฏิบัติ ซึ่งมีความครอบคลุมทุกมิติของการดูแลเด็กโดยไม่ใช้ความรุนแรง ได้แก่ การป้องกัน การคุ้มครอง กรอบกฎหมาย/กฎ/ระเบียบ และการเก็บข้อมูล/งานวิจัยคณะกรรมการส่งเสริมการพัฒนาเด็กและเยาวชนแห่งชาติในการประชุมครั้งที่ 3/2558 เมื่อวันที่ 23 ธ.ค. 2558 เห็นชอบให้นำเสนอแนวแนะฯ ต่อคณะรัฐมนตรี5. แนวแนะฯ มีความเกี่ยวข้องกับหลายภาคส่วนซึ่งมีภารกิจและหน้าที่เกี่ยวข้องในการดูแลและพัฒนาเด็กให้เจริญเติบโตอย่างมีคุณภาพโดยปราศจากความรุนแรง โดยได้นำเสนอหลักการ แนวคิด และทฤษฎีที่เกี่ยวข้องกับการไม่ใช้ความรุนแรงกับเด็ก ตลอดจนวิธีการสำหรับผู้ที่ทำงานกับเด็กและเพื่อเด็กในสภาพแวดล้อมต่างๆ เช่น บ้าน โรงเรียน สถานที่ทำงาน ชุมชน สถานสงเคราะห์ สถานดูแลและพัฒนาเด็กปฐมวัย สถานที่ดูแลเด็กในกระบวนการยุติธรรม ให้มีความเข้าใจและสามารถนำแนวแนะฯ ดังกล่าวไปใช้อย่างเหมาะสม ทั้งนี้ ให้หน่วยงานที่เกี่ยวข้องรับไปพิจารณาค่าใช้จ่ายและแหล่งที่มาตามอำนาจหน้าที่และกรอบภารกิจของหน่วยงานๆ นั้น**มติ ครม. :** รับทราบแนวแนะการเลี้ยงดู ดูแล และพัฒนาเด็กโดยไม่ใช้ความรุนแรงในทุกสภาพแวดล้อม ตามที่ พม. เสนอ และให้หน่วยงานที่เกี่ยวข้องนำไปใช้ดำเนินการเพื่อขจัดความรุนแรงต่อเด็กอย่างเหมาะสม โดยให้ พม. รับความเห็นของหน่วยงานที่เกี่ยวข้องไปพิจารณาดำเนินการต่อไปด้วย | **หน่วยงานที่รับผิดชอบ** : พม./กษ. (กกจ.)**ประโยชน์ที่ได้รับ :** เพื่อเน้นย้ำเจตนารมณ์ของประเทศสมาชิกอาเซียนที่จะไม่ยอมรับต่อความรุนแรง แสดงถึงความมุ่งมั่นที่จะยุติความรุนแรงต่อเด็กในทุกรูปแบบและในทุกสภาพแวดล้อมทั้งภายในและระหว่างประเทศ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ ๒8/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** แผนดำเนินการและแนวปฏิบัติในการดำเนินโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60**สารัตถะ :** กค. เสนอ ครม. เพื่อรับทราบแผนดำเนินการและแนวปฏิบัติในการดำเนินโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 พร้อมทั้งมอบหมายให้ ธ.ก.ส. จัดทำคู่มือการปฏิบัติงานโครงการฯ ให้แก่ผู้ที่เกี่ยวข้องทราบต่อไปโดยมีรายละเอียดสรุปได้ ดังนี้1. กค. มีหนังสือ ด่วนที่สุด ที่ กค 1006/11387 ลงวันที่ 20 มิ.ย. 2559 เสนอมาตรการฯ ซึ่งประกอบด้วย 4 โครงการ ได้แก่ โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 โครงการพักชำระหนี้ต้นเงินและลดดอกเบี้ยเกษตรกรผู้ปลูกข้าว ปี 2559/60 โครงการอบรมเชิงปฏิบัติการเพื่อยกระดับประสิทธิภาพการผลิตของเกษตรกรรายย่อย และโครงการป้องกันภัยข้าวนาปี ปีการผลิต 25592. สำนักเลขาธิการคณะรัฐมนตรีได้มีหนังสือ ด่วนที่สุด ที่ นร 0505/22743 ลงวันที่ 23 มิ.ย. 2559 แจ้งมติ ครม. ว่า ครม. ได้มีมติ เมื่อวันที่ 21 มิ.ย. 2559 เห็นชอบในหลักการและกรอบวงเงินงบประมาณของมาตรการฯ ตามที่ กค. เสนอ และให้ กค.ร่วมกับ กษ. มท. สงป. สศช. และหน่วยงานที่เกี่ยวข้อง จัดทำแผนดำเนินการในรายละเอียดเกี่ยวกับแนวปฏิบัติในการดำเนินมาตรการฯ และการกำกับดูแลให้เป็นไปตามวัตถุประสงค์ของมาตรการฯ โดยกำกับดูแลให้ดำเนินการให้แล้วเสร็จภายใน 4 เดือน3. กค. ได้จัดประชุมร่วมกับหน่วยงานที่เกี่ยวข้อง ได้แก่ กษ. มท. สงป. สศช. และ ธ.ก.ส. เมื่อวันที่ 23 มิ.ย. 2559 เพื่อหารือแนวทางการดำเนินมาตรการฯ แล้ว โดยในส่วนของโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 (โครงการฯ) นั้นที่ประชุมได้มติแต่งตั้งคณะทำงานร่วมกันระหว่าง กษ. มท. ธ.ก.ส. และ สงป. โดยมีปลัดกระทรวงเกษตรและสหกรณ์เป็นประธาน เพื่อร่วมกันกำหนดแนวทางการดำเนินโครงการฯ ที่เหมาะสมต่อไป โดยในเบื้องต้นเห็นควรให้ใช้ฐานข้อมูลการขึ้นทะเบียนเกษตรกรของ กษ และฐานข้อมูลของ ธ.ก.ส. ที่ได้จ่ายเงินสนับสนุนตามโครงการมาตรการเพิ่มรายได้ให้แก่ผู้มีรายได้น้อยในปี 2557 โดยให้มีคณะทำงานระดับตำบลหรือหมู่บ้านเพื่อรับรองสิทธิ์จากชุมชน และให้เกษตรกรรับรองสิทธิ์ของตนเองก่อนการรับเงินอีกครั้งหนึ่ง4. กษ. ได้จัดประชุมหารือร่วมกับหน่วยงานที่เกี่ยวข้อง ได้แก่ กค. มท. สงป. และ ธ.ก.ส. เมื่อวันที่ 24 และ 29 มิ.ย. 2559 เพื่อจัดทำแผนดำเนินการและแนวปฏิบัติในการดำเนินโครงการฯ5. เนื่องจาก ครม. ได้มีมติ เมื่อวันที่ 21 มิ.ย. 2559 เห็นชอบในหลักการและกรอบวงเงินงบประมาณของมาตรการฯ ซึ่งประกอบด้วย 4 โครงการ ตามที่ กค. เสนอ และให้ กค. ร่วมกับหน่วยงานที่เกี่ยวข้องจัดทำแผนดำเนินการในรายละเอียดเกี่ยวกับแนวปฏิบัติในการดำเนินมาตรการฯ และการกำกับดูแลให้เป็นไปตามวัตถุประสงค์ของมาตรการฯ โดยกำกับดูแลให้ดำเนินการให้แล้วเสร็จภายใน 4 เดือน ในการนี้ กค. จึงเสนอแผนดำเนินการและแนวปฏิบัติในการดำเนินโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 ที่ได้มีการหารือร่วมกับ กษ. มท. สงป. สศช. และ ธ.ก.ส. แล้ว โดยเรื่องนี้เข้าข่ายที่จะต้องนำเสนอ ครม. ตามพระราชกฤษฎีกาว่าด้วยการเสนอเรื่องและการประชุม ครม. พ.ศ. 2548 มาตรา 4 (13) เรื่องที่ ครม. มีมติให้เสนอ ครม.**มติ ครม. :** รับทราบตามที่กระทรวงการคลัง กค. เสนอ ดังนี้1. รับทราบแผนดำเนินการและแนวปฏิบัติในการดำเนินโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 และมอบหมายให้ ธ.ก.ส. จัดทำคู่มือการปฏิบัติงานโครงการฯ ให้แก่ผู้ที่เกี่ยวข้องทราบต่อไป2. ให้ มท. กค. กษ. ธ.ก.ส. และหน่วยงานที่เกี่ยวข้องพิจารณารวมเกษตรกรจากทะเบียนเกษตรกรผู้ปลูกข้าวปีการเพาะปลูก 2558/59 เป็นส่วนหนึ่งของผู้มีสิทธิ์เข้าร่วมโครงการด้วย ทั้งนี้ เกษตรกรที่เข้าร่วมโครงการจะต้องไม่ซ้ำซ้อนกับเกษตรกรที่ได้รับการสนับสนุนค่าใช้จ่ายในการผลิตพืชทดแทนตามโครงการปรับเปลี่ยนการปลูกข้าวไปปลูกพืชที่หลากหลาย ฤดูนาปรัง ปี 2560 ที่ ครม. ได้มีมติอนุมัติ เมื่อวันที่ 31 พ.ค. 2559 (เรื่อง มาตรการช่วยเหลือเกษตรกร ปีการผลิต 2559/60 ด้านการผลิต) | **หน่วยงานที่รับผิดชอบ** : กค./กษ. (สศก./กสก.)**ประโยชน์ที่ได้รับ :** เพื่อให้เกษตรกรได้มีเงินทุนที่จะทำการเพาะปลูกข้าว ในปีการผลิต 2559/60 ต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** **:** สรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิชุมชน กรณีคัดค้านโครงการผลิตกระแสไฟฟ้าจากพลังงานลม อำเภอเทพสถิต จังหวัดชัยภูมิ**สารัตถะ :** พน. ได้เสนอสรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิชุมชน กรณีคัดค้านโครงการผลิตกระแสไฟฟ้าจากพลังงานลม อำเภอเทพสถิต จังหวัดชัยภูมิ ของคณะกรรมการสิทธิมนุษยชนแห่งชาติ (กสม.) มาเพื่อดำเนินการโดยมีรายละเอียดสรุปได้ ดังนี้1. มติ ครม. เมื่อวันที่ 29 ธ.ค. 2558 รับทราบข้อเสนอแนะตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิชุมชน กรณีคัดค้านโครงการผลิตกระแสไฟฟ้าจากพลังงานลม อำเภอเทพสถิต จังหวัดชัยภูมิ และมอบหมายให้ พน. เป็นหน่วยงานหลักรับไปพิจารณาร่วมกับ มท. และ กษ. เพื่อพิจารณาศึกษาแนวทางและความเหมาะสมของข้อเสนอแนะดังกล่าว และสรุปผลการพิจารณาหรือผลดำเนินการเกี่ยวกับเรื่องดังกล่าวในภาพรวมแล้วส่ง สลค. ภายใน 30 วัน นับแต่วันที่ได้รับแจ้งคำสั่งเพื่อนำเสนอ ครม. ต่อไป2. พน. ได้พิจารณาศึกษาแนวทางและความเหมาะสมของข้อเสนอแนะกับส่วนราชการที่เกี่ยวข้อง ประกอบกับมีความเห็นของส่วนราชการที่เกี่ยวข้อง สรุปสาระสำคัญได้ ดังนี้1) กรณีขอให้ รัฐบาลพิจารณาปรับปรุงแก้ไขนโยบายการพัฒนาพลังงานทดแทน โดยรัฐควรส่งเสริมให้การผลิตไฟฟ้าจากพลังงานทดแทนเป็นโครงการที่ลงทุนและดำเนินการโดยชุมชน เพื่อประโยชน์อันเกิดจากโครงการและเห็นควรปรับปรุงแก้ไขกฎหมายระเบียบที่เกี่ยวข้องเพื่อให้เอื้อและสอดคล้องต่อการริเริ่มพัฒนาโครงการโดยชุมชน ทั้งนี้ เห็นควรแก้ไขระเบียบเพื่อให้มีการรับซื้อไฟฟ้าจากการผลิตของชุมชนเป็นอันดับแรก โดยไม่มีการจำกัดจำนวนรับซื้อผลการพิจารณา พน. เห็นว่า ปัจจุบันนี้กฎหมายระเบียบที่เกี่ยวข้องไม่ได้เป็นอุปสรรคต่อการริเริ่มพัฒนาโครงการโดยชุมชน ซึ่งชุมชนสามารถยื่นคำร้องขอขายไฟฟ้าตามระเบียบการรับซื้อไฟฟ้าในลักษณะของผู้ผลิตไฟฟ้ารายเล็ก (Small Power Producer : SPP) และผู้ผลิตไฟฟ้ารายเล็กมาก (Very Small Power Producer : VSPP) ส่วนการรับซื้อโดยไม่มีการจำกัดจำนวนนั้น เนื่องจากการรับซื้อไฟฟ้ามีข้อจำกัด 3 ด้าน คือ ความสามารถของระบบสายส่ง สายป้อนของระบบจำหน่าย และศักยภาพแหล่งเชื้อเพลิงพลังงานหมุนเวียนประเภทต่างๆ เพื่อให้การลงทุนระบบส่งไฟฟ้าเกิดประสิทธิภาพและมีความมั่นคงระบบไฟฟ้าควบคู่กันไป2) กรณีขอให้ คณะกรรมการกำกับกิจการพลังงาน แก้ไขเพิ่มเติมระเบียบที่เกี่ยวข้องกับการพิจารณาอนุญาตให้ประกอบกิจการโรงไฟฟ้าพลังงานลม โดยกำหนดให้ผู้ขออนุญาตจะต้องจัดทำรายงานการวิเคราะห์ผลกระทบสิ่งแวดล้อมและสุขภาพเพื่อนำมาพิจารณาประกอบการอนุญาตผลการพิจารณา สำนักงานคณะกรรมการกิจการพลังงานเห็นว่าเนื่องจากโรงไฟฟ้าพลังงานลมเป็นโรงไฟฟ้าที่ไม่มีการเผาไหม้เชื้อเพลิง จึงไม่เข้าข่ายต้องทำรายงานการวิเคราะห์ผลกระทบสิ่งแวดล้อม (EIA) เว้นแต่สถานที่ตั้งของโครงการ จะอยู่ในพื้นที่ลุ่มน้ำหลัก แม้โรงไฟฟ้าพลังงานลมจะไม่เข้าข่ายในการจัดทำ EIA แต่เพื่อเป็นการป้องกันผลกระทบที่อาจเกิดขึ้นในอนาคต คณะกรรมการกำกับกิจการพลังงานจึงได้ออกประกาศคณะกรรมการกำกับกิจการพลังงาน เพื่อกำหนดหลักเกณฑ์และวิธีการปฏิบัติในการกำหนดระยะห่างของที่ตั้งโครงการผลิตไฟฟ้าพลังงานลมดำเนินการจัดการด้านสิ่งแวดล้อมมาตรการด้านความปลอดภัยและผลกระทบ ที่อาจเกิดต่อชุมชนในพื้นที่ใกล้เคียงกับสถานประกอบการมิให้ได้รับผลกระทบด้านสิ่งแวดล้อม3) กรณีขอให้กรมพัฒนาพลังงานทดแทนและอนุรักษ์พลังงานพิจารณาปรับเปลี่ยนและเสนอนโยบายการพัฒนาพลังงานทดแทนโดยให้มีการสนับสนุนและพัฒนาการผลิตไฟฟ้าจากโรงไฟฟ้าขนาดเล็กโดยชุมชนผลการพิจารณา สำนักงานนโยบายและแผนพลังงานเห็นว่าควรส่งเสริมให้การผลิตไฟฟ้าจากพลังงานทดแทนเป็นโครงการที่ลงทุนและดำเนินการโดยชุมชน เพื่อประโยชน์จะได้ตกแก่ชุมชนโดยตรง และเสนอให้มีการปรับปรุงแก้ไขกฎระเบียบที่เกี่ยวข้องให้เอื้อต่อการริเริ่มพัฒนาโครงการโดยชุมชน รวมทั้งเห็นควรแก้ไขระเบียบเพื่อให้มีการรับซื้อไฟฟ้าจากการผลิตของชุมชนเป็นอันดับแรก ไม่จำกัดจำนวนการรับซื้อ คกก. นโยบายพลังงานแห่งชาติได้ประกาศรับซื้อไฟฟ้าจากพลังงานหมุนเวียน และส่งเสริมทั้งโรงไฟฟ้าขนาดเล็กที่มีกำลังผลิตต่ำกว่า 1 เมกะวัตต์ ซึ่งเป็นขนาดที่เหมาะสมสำหรับการดำเนินการของชุมชน ดังนั้น หากชุมชนมีความสนใจต้องการลงทุนโครงการโรงไฟฟ้าพลังงานหมุนเวียนสามารถยื่นเสนอขายไฟฟ้าได้ เมื่อมีการประกาศรับซื้อไฟฟ้าจาก คกก. กำกับกิจการพลังงาน4) กรณีขอให้สปก. เสนอต่อ คกก. ปฏิรูปที่ดินเพื่อเกษตรกรรม เพื่อพิจารณายกเลิกมติที่กำหนดให้โครงการไฟฟ้ากังหันลมเป็นกิจการที่เกี่ยวข้องกับความเป็นอยู่ของเกษตรกรตามข้อ 1.5 แห่งประกาศ กษ. เรื่อง กำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามมาตรา 30 วรรคห้า แห่ง พ.ร.บ. การปฏิรูปที่ดินเพื่อเกษตรกรรม พ.ศ. 2518 และยกเลิกประกาศ เรื่อง หลักเกณฑ์กำหนดระยะเวลาการเช่า ตามระเบียบเกี่ยวเนื่องฯ พ.ศ.2541 สำหรับกิจการผลิตกระแสไฟฟ้าด้วยพลังงานลม (กังหันลม)ผลการพิจารณา สปก. เห็นว่า โครงการดังกล่าวไม่มีผลกระทบต่อการใช้ประโยชน์ต่อพื้นที่เกษตรกรรมและประชาชนในพื้นที่ สปก. สามารถพิจารณาอนุญาตให้ใช้ที่ดินได้ตามระเบียบคณะกรรมการปฏิรูปที่ดินฯ เพื่อเกษตรกรรมว่าด้วยหลักเกณฑ์ วิธีการ และเงื่อนไขในการอนุญาตและการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541 และตามข้อ 1.5 ของประกาศ กษ. เรื่อง กำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม ตามมาตรา 30 วรรคห้า แห่ง พ.ร.บ.การปฏิรูปที่ดินเพื่อเกษตรกรรม พ.ศ. 2518 แก้ไขเพิ่มเติมโดย พ.ร.บ. การปฏิรูปที่ดินเพื่อเกษตรกรรม พ.ศ. 2532ความเห็นของหน่วยงานที่เกี่ยวข้อง1. กษ. พิจารณาแล้วเห็นว่า โครงการดังกล่าวไม่มีผลกระทบต่อการใช้ประโยชน์ต่อพื้นที่เกษตรกรรมและประชาชนในพื้นที่ ส.ป.ก. สามารถพิจารณาอนุญาตให้ใช้ที่ดินได้ตามระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไขในการอนุญาตและการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541 และตามข้อ 1.5 ของประกาศ กษ. เรื่อง กำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม ตามมาตรา 30 วรรคห้า แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ. 2532 2. มท. พิจารณาแล้วเห็นว่า รัฐควรส่งเสริมให้มีการผลิตไฟฟ้าจากพลังงานทดแทนและปรับปรุงแก้ไขกฎหมาย ระเบียบที่เกี่ยวข้องเพื่อให้เอื้อและสอดคล้องต่อการพัฒนาโครงการโดยชุมชน**มติ. ครม.** : รับทราบสรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย เรื่อง สิทธิชุมชน กรณีคัดค้านโครงการผลิตกระแสไฟฟ้าจากพลังงานลม อำเภอเทพสถิต จังหวัดชัยภูมิ ของคณะกรรมการสิทธิมนุษยชนแห่งชาติ ตามที่ พน. เสนอ และให้แจ้งสำนักงานคณะกรรมการสิทธิมนุษยชนแห่งชาติทราบต่อไป | **หน่วยงานที่รับผิดชอบ** : พน./กษ. (สกม./ส.ป.ก.)**ประโยชน์ที่ได้รับ :** ส่งเสริมให้การผลิตไฟฟ้าจากพลังงานทดแทนเป็นโครงการที่ลงทุนและดำเนินการโดยชุมชน เพื่อประโยชน์จะได้ตกแก่ชุมชนโดยตรง**กำหนดรายงานผลการปฏิบัติเพื่อเสนอ ครม. :**- |

**ผลการประชุมคณะรัฐมนตรี**

**ครั้งที่ 28/2559 วันอังคารที่ 12 กรกฎาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120759****เรื่อง** : มติคณะกรรมการนโยบายพลังงานแห่งชาติ ครั้งที่ 2/2559 (ครั้งที่ 7)**สารัตถะ :** พน. เสนอ ครม.รับทราบมติคณะกรรมการนโยบายพลังงานแห่งชาติ (กพช.) ในการประชุมครั้งที่ 2/2559 (ครั้งที่ 7) เมื่อวันที่ 30 พ.ค. 2559โดยมีรายละเอียดสรุปได้ ดังนี้ครม. มีมติ เมื่อวันที่ 16 พ.ค. 2559 รับทราบมติ กพช. ครั้งที่ 1/2559 (ครั้งที่ 6) เมื่อวันที่ 11 มี.ค. 2559 ซึ่งที่ประชุมได้พิจารณา 7 เรื่อง ได้แก่(1) แผนการขับเคลื่อนภารกิจด้านพลังงานเพื่อส่งเสริมการใช้งานยานยนต์ไฟฟ้า (EV) ในประเทศไทย(2) หลักเกณฑ์และรายละเอียดของโครงการหรือกิจการที่ได้รับการยกเว้นการใช้บังคับกฎกระทรวงให้ใช้บังคับผังเมืองรวม สำหรับการประกอบกิจการบางประเภท(3) ขอความเห็นชอบแก้ไขสัญญาซื้อขายไฟฟ้าโครงการน้ำงึม 2 เพื่อปรับปรุงสถานีไฟฟ้านาบง(4) ขอความเห็นชอบลงนาม Side Letter Agreement (Amendment to Gas Sales Agreement Yetagun) กับผู้ขายก๊าชธรรมชาติแหล่งเยตากุน สาธารณรัฐแห่งสหภาพเมียนมา(5) แนวทางการแก้ไขปัญหาโรงไฟฟ้าชีวมวล(6) แนวทางการแก้ไขปัญหาที่ไม่สามารถจ่ายไฟฟ้าเข้าระบบเชิงพาณิชย์ (SCOD) ได้ภายในกำหนดเวลา(7) ปรับกรอบอัตราภาษีสรรพสามิตของกลุ่มน้ำมันเบนซินและน้ำมันดีเซลหมุนเร็ว ตามที่ พน. เสนอพน. รายงานว่า ในคราวประชุม กพช. ครั้งที่ 2/2559 เมื่อวันที่ 30 พ.ค. 2559 ที่ประชุมฯ ได้พิจารณาเรื่องต่างๆ ที่เกี่ยวข้องกับด้านพลังงานและเห็นควรนำเสนอ ครม. รับทราบ รวม 4 เรื่อง โดยสรุปได้ ดังนี้1. **แนวทางการบริหารจัดการแหล่งก๊าซธรรมชาติที่สัมปทานจะสิ้นสุดอายุในปี 2565 – 2566**1.1 กพช. ได้มีมติเมื่อวันที่ 14 พ.ค. 2558 เห็นชอบกรอบแนวทางบริหารจัดการในพื้นที่ที่สัมปทานจะสิ้นอายุ ดังนี้- ความต่อเนื่องในการดำเนินการพัฒนาแหล่งก๊าซธรรมชาติเพื่อรักษาระดับการผลิตไม่ให้ลดต่ำลงถือเป็นประเด็นที่มีความสำคัญอย่างมาก- ระบบการบริหารจัดการฯ จัดเก็บผลประโยชน์เข้ารัฐที่เหมาะสม โดยให้พิจารณาทั้งระบบสัมปทาน หรือระบบสัญญาอื่น ๆ ได้แก่ ระบบสัญญาแบ่งปันผลผลิต (Production Sharing Contract: PSC) ซึ่งในทุกๆ แนวทางจะต้องมีการแก้ไขกฎหมาย เพื่อให้เกิดประโยชน์สูงสุด- การเพิ่มสัดส่วนของรัฐในการถือครองแหล่งก๊าซให้อยู่ในระดับที่เหมาะสมและเป็นธรรม โดยมอบหมายให้ พน. และคณะกรรมการปิโตรเลียมพิจารณาให้ได้ข้อยุติที่เป็นรูปธรรมภายในหนึ่งปี1.2 พน. ได้ทำการศึกษาตามมติ กพช. ดังกล่าวแล้ว โดยมีแนวทางการคัดเลือกผู้ดำเนินการในแปลงสัมปทานที่จะสิ้นอายุ 3 แนวทาง ดังนี้ (1) แก้ไขกฎหมายว่าด้วยปิโตรเลียมให้ต่อระยะเวลาผลิตตามสัมปทานได้เพื่อให้ผู้ดำเนินการปัจจุบันดำเนินการผลิตต่อเนื่อง โดยเจราจาเงื่อนไขและผลประโยชน์เพิ่มเติม (2) ออกเป็นสัมปทาน/สัญญาเพื่อการผลิตปิโตรเลียมฉบับใหม่ เป็นการล่วงหน้าก่อนที่สัมปทานจะสิ้นอายุให้แก่ผู้ดำเนินการปัจจุบันเพื่อให้ดำเนินการผลิตต่อเนื่อง โดยเจราจาเงื่อนไขและผลประโยชน์เพิ่มเติม (3) เปิดให้มีการประมูลแข่งขันยื่นข้อเสนอเป็นการทั่วไป เป็นการล่วงหน้าก่อนที่สัมปทานจะสิ้นอายุ ซึ่ง พน.เห็นว่า การคัดเลือกผู้ดำเนินการควรใช้แนวทางที่ 1 ภายใต้ระบบสัมปทาน Thailand III โดยรัฐไม่จำเป็นต้องเข้าร่วมถือสิทธิ เนื่องจากเป็นแนวทางที่เหมาะสม **มติ กพช.** มอบหมายให้ พน. คัดเลือกผู้ดำเนินการโดยเปิดให้มีการประมูลแข่งขันยื่นข้อเสนอเป็นการทั่วไปเป็นการล่วงหน้าก่อนที่สัมปทานจะสิ้นอายุ ให้แล้วเสร็จภายใน 1 ปี2. **แผนระบบรับส่งและโครงสร้างพื้นฐานก๊าซธรรมชาติเพื่อความมั่นคง (LNG)** ฝ่ายเลขานุการฯ ได้ดำเนินการพิจารณาปรับปรุงโครงโครงสร้างพื้นฐานเพื่อรองรับการจัดหา/ นำเข้าก๊าซธรรมชาติเหลว (LNG Receiving Facilities) ตามแผนระบบรับส่งและโครงสร้างพื้นฐานก๊าซธรรมชาติเพื่อความมั่นคงให้เหมาะสม เปรียบเทียบกับกรอบแผนเดิม แบ่งเป็น 2 กรณี (1) **กรณีฐานใหม่** (New Base Case) การปรับเปลี่ยน LNG Receiving Facilities เพื่อให้สอดคล้องกับความต้องการใช้ก๊าซธรรมชาติที่เพิ่มสูงขึ้นจากการนำก๊าซธรรมชาติไปทดแทนโรงไฟฟ้าถ่านหินที่ไม่เป็นไปตามแผนรวมถึงเพื่อทดแทน AEDP และ EEP ที่มีแนวโน้มจะไม่เป็นไปตามเป้าหมายและการบริหารจัดการให้แหล่งผลิตในอ่าวไทยที่สัมปทานจะสิ้นอายุลงในช่วงปี 2565 – 2566 ยังคงสามารถผลิตต่อไปได้อย่างต่อเนื่อง (2) **กรณีที่ไม่เป็นไปตามกรณีฐาน** (Alternative Case)การปรับเปลี่ยน LNG Receiving Facilities เพื่อให้สอดคล้องกับความต้องการให้ก๊าซธรรมชาติที่เพิ่มสูงขึ้นจากการนำก๊าซธรรมชาติไปทดแทนโรงไฟฟ้าถ่านหินที่ไม่เป็นไปตามแผนรวมถึงเพื่อทดแทน AEDP และ EEP ที่มีแนวโน้มจะไม่เป็นไปตามเป้าหมาย ทั้งนี้ เพื่อรองรับการจัดหา LNG เพื่อทดแทนในกรณีที่ พน. มีนโยบายที่ต้องการยืดอายุการผลิตของแหล่งก๊าซธรรมชาติในอ่าวไทยให้สามารถยืดอายุการผลิตออกไปเป็นเวลาอย่างน้อย 10 ปี การผลิตก๊าซธรรมชาติจากแหล่งในอ่าวไทยที่สัมปทานจะสิ้นอายุลงในช่วงปี 2565 – 2566 จะมีกำลังการผลิตก๊าซธรรมชาติคงเหลือไม่เกิน 1,500 ล้านลูกบาศก์ฟุตต่อวัน **มติ กพช.**2.1 เห็นชอบให้ดำเนินโครงการขยายกำลังการแปรสภาพ LNG ของ Map Ta Phut LNG Terminal [T-1 ext.] เพิ่มเติมอีก 1.5 ล้านตันต่อปี วงเงินงบประมาณ 1,000 ล้านบาท และมอบหมายให้บริษัท ปตท. จำกัด (มหาชน) (ปตท.) เป็นผู้ดำเนินโครงการมีกำหนดแล้วเสร็จสามารถนำเข้าและแปรสภาพ LNG จากของเหลวเป็นก๊าซเพื่อจัดส่งเข้าสู่โครงข่ายระบบท่อส่งก๊าซธรรมชาติ ในปี 25652.2 เห็นชอบให้ดำเนินโครงการ LNG Receiving Terminal แห่งใหม่ จ.ระยอง [T-2] รองรับการนำเข้า LNG ในปริมาณ 5 ล้านตันต่อปี วงเงินงบประมาณ 36,800 ล้านบาท และมอบหมายให้ ปตท. เป็นผู้ดำเนินโครงการ มีกำหนดแล้วเสร็จสามารถนำเข้าและแปรสภาพ LNG จากของเหลวเป็นก๊าซเพื่อจัดส่งเข้าสู่โครงข่ายระบบท่อส่งก๊าซธรรมชาติ ในปี 2565 มอบให้ ปตท. ดำเนินการก่อสร้างเพื่อเตรียมความพร้อมของฐานรากทั้งหมดให้มีความพร้อมที่อาจสามารถขยายกำลังการแปรสภาพ LNG จากของเหลวเป็นก๊าซเพิ่มได้อีก 2.5 ล้านตัน (รวมกำลังการแปรสภาพ LNG สูงสุดเป็น 7.5 ล้านตันต่อปี) เพื่อรองรับความเสี่ยงหากการจัดหาก๊าซธรรมชาติไม่เป็นไปตามกรณีฐาน โดยมอบหมายให้คณะกรรมการบริการนโยบายพลังงาน (กบง.)เป็นผู้พิจารณาการปรับหรือไม่ปรับเพิ่มกำลังการแปรสภาพ LNG ให้สอดคล้องกับแผนบริหารจัดการก๊าซธรรมชาติ (Gas Plan) และแนวทางการส่งเสริมการแข่งขันในกิจการก๊าซธรรมชาติของประเทศ2.3 มอบหมายให้การไฟฟ้าฝ่ายผลิตแห่งประเทศไทย (กฟผ.) ไปศึกษาความเหมาะสมด้านเทคนิคและเศรษฐศาสตร์ของโครงการ Floating Storage & Regasification Unit (FSRU) พื้นที่อ่าวไทยตอนบน [F-1] รองรับการนำเข้า LNG ในปริมาณ 5 ล้านตัน/ปี เพื่อจัดส่งก๊าซธรรมชาติให้แก่โรงไฟฟ้าพระนครใต้ พระนครเหนือ รวมทั้งจัดส่งก๊าซธรรมชาติเข้าสู่โครงข่ายระบบท่อส่งก๊าซธรรมชาติ ให้แล้วเสร็จภายใน 3.5 เดือน (ภายใน 15 ก.ย. 2559) และนำกลับมาเสนอต่อ กบง. และ กพช. พิจารณาต่อไป2.4 มอบหมายให้กรมเชื้อเพลิงธรรมชาติ ร่วมกับ สนพ. กกพ. และ ปตท. ไปศึกษาโครงการ FSRU ในพื้นที่ภาคใต้ของประเทศ (พื้นที่อำเภอจะนะ จ.สงขลา หรือ มาบตาพุด จ.ระยอง) [T-2] โครงการ LNG Receiving Terminal แห่งใหม่ (แห่งที่ 3) [T-3] และโครงการ LNG Receiving Terminal แห่งใหม่ (แห่งที่ 4) หรือ RSRU ที่ประเทศเมียนมา [T-4 หรือ F-3] ให้แล้วเสร็จภายใน 1 ปีและนำกลับมาเสนอต่อ กบง. และ กพช. พิจารณาให้ความเห็นชอบต่อไป3. **แนวทางการดำเนินการกับข้อร้องเรียนของผู้ผลิตไฟฟ้าเอกชนรายเล็ก (Small Power Producer : SPP) ระบบ Cogeneration ที่จะสิ้นสุดอายุสัญญาในปี 2560-2568 โดย กพช. มีมติ** 3.1 เห็นชอบแนวทางตามที่ กบง. เสนอ**กลุ่มที่ 1 SPP ระบบ Cogeneration ที่จะสิ้นสุดอายุสัญญาภายในปี 2560-2561****(ต่ออายุสัญญา)**

|  |  |
| --- | --- |
| ระยะเวลาสัญญา | 3 ปี |
| ปริมาณการรับซื้อไฟฟ้า | ไม่เกิน 60 MW และไม่เกินกว่าปริมาณขายไฟฟ้าตามสัญญาเดิม |
| ราคารับซื้อไฟฟ้า ณ ราคาก๊าซ 263 บาท/MMBTU | 2.3753 บาท/kWh |
| - อัตราการใช้ความร้อน (Heat Rate)  | 8,282 BRU/ kWh |
| - ค่าบำรุงรักษา (O&M)  | 0.1871 บาท/kWh |
| - กองทุนพัฒนาไฟฟ้า | 0.0100 บาท/kWh |

**กลุ่มที่ 2 SPP ระบบ Cogeneration ที่จะสิ้นสุดอายุสัญญาภายในปี 2562-2568****(ก่อสร้างโรงไฟฟ้าใหม๋)**

|  |  |
| --- | --- |
| ระยะเวลาสัญญา | 25 ปี |
| ปริมาณการรับซื้อไฟฟ้า | ไม่เกิน 30 MW และไม่เกินร้อยละ 30 ของกำลังผลิตสุทธิ (Net Generation) ไฟฟ้ารวมไอน้ำ และจะต้องไม่เกินกว่าปริมาณขายไฟฟ้าตามสัญญาเดิม |
| อัตรารับซื้อไฟฟ้า | 2.8186 บาท/kWh |
| - อัตราการใช้ความร้อน (Heat Rate) | 7,409 BRU /kWh |
| - ค่าพลังไฟฟ้า (CP1)  | 0.5000 บาท/kWh |
| - ค่าปฏิบัติการโรงไฟฟ้า(CP2)  | 0.3100 บาท/kWh |
| - ค่าใช้จ่ายเชื้อเพลิง (EP1) ณ ราคาก๊าซ 263 บาท/ MMBTU | 1.9486 บาท/kWh |
| - ค่าใช้จ่ายต้นทุนผันแปร (EP2) | 0.0500 บาท/kWh |
| - กองทุนพัฒนาไฟฟ้า | 0.0100 บาท/kWh |
| โครงการ SPP ระบบ Cogeneration ที่ได้รับสิทธิการก่อสร้างโรงไฟฟ้าใหม่ | ให้ดำเนินการก่อสร้างโรงไฟฟ้าใหม่ ในพื้นที่เดิมหรือพื้นที่ใกล้เคียงนิคมอุตสาหกรรม สวนอุตสาหกรรม |
| พื้นที่ในการจำหน่ายไฟฟ้าส่วนเกินจากการขายไฟฟ้าตามสัญญาของ กฟผ. | ให้จำหน่ายไฟฟ้าให้กับลูกค้าอุตสาหกรรมในพื้นที่นิคมอุตสาหกรรมหรือสวนอุตสาหกรรมเท่านั้น |

3.2 มอบหมายให้ กกพ.พิจารณาดำเนินการ (1) SPP ระบบ Cogeneration ที่จะสิ้นสุดอายุสัญญาในปี 2560-2568 (2) ปรับปรุงแบบสัญญา Firm ของ SPP ระบบ Cogeneration ให้ลดปริมาณการขายไฟฟ้าเข้าระบบได้รวมถึงพิจารณากำหนดหลักเกณฑ์การขอลดปริมาณการขายไฟฟ้าเข้าระบบล่วงหน้า (3) ทบทวนการกำหนดราคาก๊าซธรรมชาติสำหรับผู้ผลิตไฟฟ้าเอกชนรายใหญ่ (Independent Producer : IPP) และ SPP ให้เหมาะสม และ (4) ทบทวนหลักเกณฑ์การกำหนดอัตราค่าไฟฟ้าสำรองให้เหมาะสม3.3 มอบหมายให้ สนพ. ดำเนินการศึกษาการจัดตั้งตลาดกลางซื้อขายไฟฟ้า SPP (SPP–Power Pool) โดยให้ กฟผ. และ/หรือ การไฟฟ้าฝ่ายจำหน่ายสามารถรับซื้อไฟฟ้าใน SPP–Power Pool ได้ เพื่อเสนอ กบง. และ กพช. ต่อไป**4.** **แนวทางการบริหารจัดการน้ำมันปาล์มในกิจการพลังงาน** ซึ่ง กพช. มีมติ 4.1 **แนวทางการบริหารจัดการน้ำมันปาล์มในการผลิตไฟฟ้า**- รับทราบรายงานผลการดำเนินการในการนำน้ำมันปาล์มดิบมาใช้ในการผลิตไฟฟ้าร่วมกับน้ำมันเตาที่โรงไฟฟ้ากระบี่ของ กฟผ. - เห็นชอบหลักการในการรัฐซื้อน้ำมันปาล์มดิบเพื่อนำมาผสมกับน้ำมันเตาในการผลิตไฟฟ้าที่โรงไฟฟ้ากระบี่ในปริมาณการรับซื้อที่เหมาะสมเป็นคราวๆ ไป เพื่อช่วยเหลือเกษตรกร โดยพิจารณาจากปริมาณสต๊อกและราคาน้ำมันปาล์มดิบประกอบด้วย เพื่อไม่ให้เกิดผลกระทบต่อค่าไฟฟ้าที่มากเกินไป- มอบหมายให้ กบง. เป็นผู้พิจารณาการรับซื้อน้ำมันปาล์มดิบเพื่อนำมาผสมกับน้ำมันเตาในการผลิตไฟฟ้าที่โรงไฟฟ้ากระบี่ โดยค่าใช้จ่ายที่เพิ่มขึ้นให้ถือเป็นค่าใช้จ่ายตามนโยบายภาครัฐในสูตรการปรับอัตราค่า Ft และ กกพ. กำกับดูแลการดำเนินงาน โดยคำนึงถึงความมั่นคงของระบบไฟฟ้าและผลกระทบต่อค่าไฟฟ้าเป็นสำคัญ เพื่อความคล่องตัวและรวดเร็วทันต่อสถานการณ์ในการพิจารณาการรับซื้อน้ำมันปาล์มดิบดังกล่าว4.2 **แนวทางการเพิ่มสัดส่วนการใช้น้ำมันไบโอดีเซล กพช. มีมติ**- เห็นชอบให้มีการใช้น้ำมันไบโอดีเซล B10 เป็นทางเลือกให้แล้วเสร็จภายในเดือน พ.ค. 2560 โดยดำเนินการผลิตไบโอดีเซลตามที่ได้ปรับปรุงคุณภาพแล้วในเชิงพาณิชย์ และดำเนินโครงการนำร่องการใช้น้ำมันไบโอดีเซล B10 ในรถราชการ/ทหาร/เอกชน และพิจารณาดำเนินการเพิ่มสัดส่วนน้ำมันปาล์มตามแผนพัฒนาพลังงานทดแทนและพลังงานทางเลือก พ.ศ. 2558-2579 (AEDP 2015) ต่อไป- เห็นชอบให้ พน. กษ. พณ. กค. อก. และ วท. ดำเนินการตามที่เสนอ และประสานงานขยายผลกับหน่วยงานภาคเอกชนที่เกี่ยวข้องต่อไป- เห็นชอบให้คณะอนุกรรมการบริหารจัดการเชื้อเพลิงเอทานอลและไบโอดีเซล (ตามคำสั่ง กบง. ที่ 1/2557 เมื่อวันที่ 25 ก.ค. 2557)ดำเนินการขับเคลื่อนการเพิ่มสัดส่วนการใช้น้ำมันไบโอดีเซลให้สูงขึ้น และนำมารายงานให้ กบง. ทราบเป็นระยะ**มติ ครม.** : รับทราบมติคณะกรรมการนโยบายพลังงานแห่งชาติ ครั้งที่ 2/2559 (ครั้งที่ 7) เมื่อวันที่ 30 พ.ค. 2559 ตามที่ พน. เสนอ ทั้งนี้ ให้ พน. รับความเห็นของ กค. วท. อก. สคก. และ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : พน./กษ. (สศก.)**ประโยชน์ที่ได้รับ :** เพื่อส่งเสริมการใช้ยานยนต์ไฟฟ้าในประเทศไทย เพื่อให้สามารถนำไปปรับใช้ให้เกิดประสิทธิภาพในการขับเคลื่อนแผนงานในอนาคต ไปพิจารณาดำเนินการในส่วนที่เกี่ยวข้องต่อไปด้วย**กำหนดรายงานผลการปฏิบัติเพื่อเสนอ ครม. :** - |